|  |  |  |  |
| --- | --- | --- | --- |
| Slika na kojoj se prikazuje tekst, isječak crteža  Opis je automatski generiran | |  | Slika na kojoj se prikazuje tekst  Opis je automatski generiran |
| REPUBLIKA HRVATSKA  KARLOVAČKA ŽUPANIJA | |  |
| Slika na kojoj se prikazuje tekst, keramičko posuđe, porculan  Opis je automatski generiran | GRAD KARLOVAC |  |

GRADSKO VIJEĆE

GRADA KARLOVCA

Z A P I S N I K

s 10. sjednice Gradskog vijeća grada Karlovca održane dana 17. svibnja 2022. godine, s početkom u 17,00 sati u Velikoj vijećnici Gradskog vijeća grada Karlovca, Banjavčićeva 9.

NAZOČNI VIJEĆNICI: Dobriša Adamec, Mario Goršić, Dragica Malović, Danko Butala, Marina Jarnjević, Tihomir Mamić, Mirjana Mladenović, Tihomir Čohan, Josip Obranović, Albert Ofner, Predrag Pavlačić, Ehlimana Planinac, Dražen Cukina, Draženka Polović, Alenko Ribić, Josip Čavlović, Dimitrije Birač, Marin Svetić i Romeo Štokić.

ODUSTNI VIJEĆNICI: Ana Matan i Tomislav Novak.

OSTALI NAZOČNI: Damir Mandić, gradonačelnik, Ivana Fočić, zamjenica gradonačelnika, Dijana Kujinek, mag.nov., pročelnica Ureda gradonačelnika, Vlatko Kovačić, mag.iur., viši savjetnik za pravne poslove i poslove gradonačelnika, Lidija Malović, dipl.oec., pročelnica Upravnog odjela za proračun i financije, Dario Greb, dip.ing.prom., pročelnik Upravnog odjela za komunalno gospodarstvo, Tatjana Gojak, dipl.iur, pročelnica Upravnog odjela za imovinsko pravne poslove i upravljanje imovinom, dr.sc. Ana Hranilović Trubić, dipl.ing. građ., pročelnica Upravnog odjela za gradnju i zaštitu okoliša, Draženka Sila Ljubenko, prof. pedagog, pročelnica Upravnog odjela za društvene djelatnosti, mr.sc. Marijana Tomičić, dipl.politolog, pročelnica Upravnog odjela za razvoj grada i EU fondove, Vesna Ribar, dipl.ing. građ., pročelnica Upravnog odjela za prostorno uređenje i poslove provedbe dokumenata prostornog uređenja, Irena Grčić, struč.spec.pec., pročelnica Službe ua javnu nabavu, Jasminka Maslek, dipl.oec., pročelnica Službe za unutarnju reviziju, Daniela Peris, struč.spec.oec., pročelnica Upravnog odjela za gospodarstvo, poljoprivredu i turizam, Stjepan Mrežar, sipl.oec., pomoćnik pročelnika Ureda gradonačelnika, Katarina Malenica, Tomislav Vukelić, Hrvoje Klobučar, Andreja Barberić, Ivan Uđbinac, Vlatko Ivka, Jasmina Milovčić, Hrvojka Božić, Irena Božičević, Anita Štefanac, Danka Pavletić, Dario Smojver, Marina Burić, Željko Šančić, Suzana Šnajdar, Ivan Pavlović i Ivana Kaleb Vuletić.

ZAPISNIČARKA: Mirna Mileusnić

Sjednicu otvara gospodin Marin Svetić, predsjednik Gradskog vijeća grada Karlovca, pozdravlja sve nazočne u vijećnici, te konstatira da je vijećnici nazočno 19 vijećnika od ukupno 21 vijećnik, što znači da se mogu donositi pravovaljane odluke i zaključci.

Predsjednik Gradskog vijeća grada Karlovca predložio je slijedeći:

D N E V N I R E D

1. Usvajanje skraćenog zapisnika sa 9. sjednice Gradskog vijeća Grada Karlovca,
2. Prve izmjene i dopune Programa održavanja komunalne infrastrukture u 2022. godini,
3. Prve izmjene i dopune Programa upravljanja objektima u vlasništvu grada u 2022. godini,
4. Prve izmjene i dopune Programa razvoja i sigurnosti prometa u 2022. godini,
5. Odluka o izmjeni Plana rasporeda kioska,
6. Odluka o Programskom i financijskom okviru Gradskog kazališta "Zorin dom" Karlovac za razdoblje od 2023. do 2026. godine,
7. Odluka o produženju roka važenja Ugovora o koncesiji za obavljanje poslova prijevoza putnika u javnom gradskom prijevozu na području grada Karlovca i Ugovora o subvencioniranju javnog gradskog prijevoza na nerentabilnim linijama za čije održavanje postoji javna potreba,
8. Odluka o provedbi postupka javne nabave radova na uklanjanju ruševnih objekata na lokaciji bivše vojarne Luščić,
9. Odluka o utvrđivanju lokacije za kupanje i trajanju sezone kupanja na gradskom kupalištu Foginovo u 2022. godini,
10. Odluka o prijenosu prava vlasništva komunalne opreme – kompostera,
11. Odluka o prodaji više nekretnina u naselju Grabrik,
12. Odluka o ukidanju statusa javnog dobra u općoj upotrebi na nekretnini k.č. 1219/6 k.o. Vukmanićki Cerovac,
13. Zaključak o prihvaćanju Izvješća o radu Karlovačke športske zajednice u 2021. godini,
14. Zaključak o prihvaćanju Izvješća o radu Zajednice tehničke kulture u 2021. godini,
15. Zaključak o prihvaćanju Izvješća o radu Gradske knjižnice „Ivan Goran Kovačić“ za 2021. godinu,
16. Zaključak o prihvaćanju Izvješća o radu Gradskog kazališta „Zorin dom“ za 2021 godinu,
17. Zaključak o prihvaćanju Izvješća o radu Muzeja grada Karlovca za 2021. godinu,
18. Zaključak o prihvaćanju Izvješća o radu Zajednice organizacija amaterskih kulturnih djelatnosti za 2021. godinu,
19. Rješenje za odobrenje postavljanja štanda/klupe za prodaju voća u Zagrebačkoj ulici kod kućnog broja 8 u Karlovcu,
20. Rješenje za odobrenje postavljanja štanda/klupe za prodaju voća u Senjskoj ulici kod kućnog broja 98 u Karlovcu,
21. Rješenje za odobrenje prekoračenja najviše dopuštene razine buke na manifestaciji „Stars open tour“ – teniski turnir udruzi Teniski klub Karlovac,
22. Rješenje za odobrenje prekoračenja najviše dopuštene razine buke na manifestaciji „Beer garden na Marsu“ tvrtci For Mars j.d.o.o. Karlovac,
23. Prijedlog Kluba vijećnika SDP-a, Kluba vijećnika Možemo i Nova ljevica za izmjenu i dopunu Poslovnika Gradskog vijeća Grada Karlovca.

Predsjednik Gradskog vijeća stavlja na raspravu prijedlog dnevnog reda.

Budući da nije bilo rasprave, članovi Gradskog vijeća su sa 19 (devetnaest) glasova ZA glasali za predloženi dnevni red. Predsjednik utvrđuje da je dnevni red usvojen sa 19 (devetnaest) glasova ZA.

Prije prelaska na rad prema usvojenom dnevnom redu predsjednika Gradskog vijeća, a u skladu sa člankom 80. Poslovnika o radu Gradskog vijeća grada Karlovca održat će se aktualni sat.

**AKTUALNI SAT**

**MIRJANA MLADENOVIĆ:**

Tri pitanja imam. Prvo pitanje bih postavila gospodinu Klobučaru vezano je za vrelovod. Možete nam objasniti dinamiku radova. Kada radovi počinju, gdje počinju i do kada traju? Radovi što se tiče vrelovoda. Drugo pitanje bih postavila gospodinu Grebu. Vezano je isto za vrelovod. Kako smo čuli da će se izmještati drvene kućice koje se nalaze na gradskoj tržnici uz prugu, pa bih molila pojašnjenje hoće li biti premještene na neku drugu lokaciju i kako će biti organiziran rad tih kućica. I pitanje treće, vezano je za upis djece u jaslice, odnosno u vrtiće. To bih postavila ravnateljici vrtića. Naime roditelji su imali poteškoća prilikom upisa na ovu, kako se zove, e-građani. Imali su aplikaciju e-građani, imali su veoma, poteškoća velikih prilikom upisa, pa da im se malo pojasni kako mogu onda dalje realizirati te upise. Eto, to bi bilo to, hvala.

**MARIN SVETIĆ, predsjednik Gradskog vijeća:**

Hvala lijepo. Ja pozivam direktora karlovačke Toplane, gospodina Klobučara. Izvolite uvaženi direktore.

**HRVOJE KLOBUČAR:**

Evo, dobar dan svima. Dakle radovi su počeli jučer. Na Rakovcu u ulici Kršnjavoga 14, odnosno 16 i nastavit će se dalje od tog kraka, ne čuje se. Jel sad bolje? Znači nastavit će se dalje prema kroz magistralni prema toplani. Druga ekipa koja radi grupu jedan i tri, počet će u Bartola Kašića 1 i počet će u Meštrovićevoj 1, za nekih 2 tjedna. Radovi će trajati cijelo ljeto. Vjerojatno će tamo pred sam početak ... sezone započeti, završit i nastavit će se naravno sljedeće proljeće u ovo vrijeme. Dakle posao se mora završiti do dvadeset treće, do pred ... sezonu dvadeaset treće na dvadeset i četvrtu. Evo da podsjetim znači obnovit ćemo tričetvrt Gradskog vrelovoda. U toj priči moramo prekopati znači nekakvih 16 kilometara trase, 15,7 preciznije. I naravno obavještavat ćemo javnost gdje smo, što smo. Već sad imamo na web stranici raspored točno po ulicama, odnosno po gradskim četvrtima i kako se stvari budu ažurirale to će se uvijek moći naći tamo. Naravno i dostupni smo sva sredstva komunikacije, mail, Facebook, telefon, web stranice, dakle ako bude upita građana. Ne znam jesam li uspio odgovorit. Hvala.

**MARIN SVETIĆ, predsjednik Gradskog vijeća:**

Hvala lijepo. Drugo pitanje, pozivam uvaženog pročelnika gospodina Daria Greba, izvolite.

**DARIO GREB:**

Hvala, dobar dan svima. Ispred Upravnog odjela za komunalno gospodarstvo možemo, možemo potvrditi da smo obišli predmetnu lokaciju drvenih kućica na gradskoj tržnici. U komunikaciji sa korisnicima tih kućica, možemo reći da smo iskomunicirali sljedeće. Dakle, kućice su 2 reda, 1 red kućica je bliže zgradi tržnice, a drugi red kućica je onaj koji se nalazi uz prugu. Vidljivo je da je predmetna lokacija iskolčena, što znači u podu je vidljivo trasa vrelovoda kuda će ići rekonstrukcija, a ono što je najbitnije negdje krajem sedmog mjeseca će se pristupiti radovima predmetnoj lokaciji. To znači da će kućice koje se nalaze uz prugu biti izmaknute u trenutku samih radova. Tako možemo reći da će, predviđeno mjesec dana trajanja radova, kućice sve bit van funkcije zatvorene, za što se i oni tamo, djelatnici slažu s tim. Tako da nakon povratka radova, završetka radova, bit će kućice vraćene na istu lokaciju. Što znači da, vrijeme trajanja radova kućice neće raditi na nekoj drugoj lokaciji. Jel to ok?

**MARIN SVETIĆ, predsjednik Gradskog vijeća:**

Hvala lijepo, zadovoljni? Jeste. Hvala lijepo. Pozivam ravnateljicu vrtića. Uvaženu gospođu Pavletić, izvolite.

**DANKA PAVLETIĆ:**

Dobar dan svima. Lijepi pozdrav, evo što se tiče upisa mislim da većina vas zna da smo ove godine, zapravo prvi put se uključili u projekt koji provodi zapravo Ministarstvo znanosti i obrazovanja, istraživačka, Hrvatska istraživačka mreža CARNet. I hrvatskim, Središnji državni ured za razvoj digitalnog društva. S obzirom da smo se mi uključili ove godine u taj projekt, malo nam je zapravo drugačije nego što smo ove godine radili do sada upise. Mi smo do sada imali već 3 godine online upise. Isto su se roditelji mogli znači, učitavati tako sve moguće potrebne kriterije koje su trebali, zapravo zadovoljiti, međutim ove godine, znači ne možemo, roditelji se ne mogu priključiti bez prijave na sustav e-građani. Malo je, evo moram reći, došlo znači, ima se problema, poteškoća, neke pogreške se javljaju u sustavu. Mi smo dali dostupnu pomoć svim roditeljima na našim internet stranicama dječjih vrtića i Karlovca, dječji vrtić Karlovac i dječji vrtić 4 rijeke. Stvarno se roditelji javljaju redovito. Tko ne može, znači naiđe na nekakav problem pa ne možemo nešto učitati, mi mu stvarno pomognemo, što telefonski, što dolaze i kod nas u vrtić Karlovac i u vrtić 4 rijeke. Evo, želimo zapravo poručiti da smo stvarno dostupni cijeli ovaj period. Do 20.05. traju upisi, nakon toga mi trenutno kao administratori ne možemo ući u aplikaciju, međutim nakon 20. kada završe prijave, normalno ćemo moći ući u aplikaciju i stvarno želimo poručiti roditeljima da se ne brinu da ako se nešto nije učitalo ili ako su imali neke poteškoće, da ćemo im se, znači kontaktirat ćemo i telefonski ćemo ih zvati ili ćemo naći neke druge načine komunikacije. Tako da evo, neki roditelji čak su zvali da, da nam kažu kao da su, predali su prijavu, ali neke stvari nisu uspjele im su očitati, međutim rekli smo im da odmah nazovu poslije 20. Otvorit ćemo te prijave, otključat ćemo im aplikaciju i oni će moći priložiti navedeno, tako da stvarno nema razloga za brigu evo ga, hvala.

**MARIN SVETIĆ, predsjednik Gradskog vijeća:**

Zadovoljni, hvala lijepo. Pozivam uvaženog vijećnika, gospodina Dimitrija Birača. Izvolite.

**DIMITRIJE BIRAČ:**

Hvala, sve vas lijepo pozdravljam. Imam dva pitanja. Prvo pitanje je za direktoricu Malenicu, mada bih ja volio i da gradonačelnik odgovori jer ono i političko. Tiče se aglomeracije i radova na Jamadolu. Bio sam za vikend tamo iako i ranije održavam kontakt i ono što sam vidio i što sam čuo u razgovoru sa tamošnjim stanarima je poražavajuće. Sukus je da se kasni nekih 4 do 5 mjeseci sa radovima. Kada bi bilo na vrijeme onda se vrlo vjerojatno ne bi izvođač radova vadio, a vadit će se, na inflaciju sveopću i ovo što se događa oko geopolitičke situacije. Nekoliko samo momenata, specifičnih, dakle Georad je glavni, jedan od glavnih partnera gradskih firmi, to se vidi iz zadnjih 15, 20 godina tko malo pregledava papire i čovjek bi očekivao profesionalniji odnos. Dakle, tamo stanari u velikoj mjeri ne viđaju ljude koji bi trebali pojasniti što se događa. Dakle, koliko sam vidio i koliko sam čuo nije bilo sastanaka na terenu. Govorim na počecima da se stanare upozna sa radovima, ali da se radnike upozna s onim što stanari znaju, pošto nema određenih planova.

**MARIN SVETIĆ, predsjednik Gradskog vijeća:**

Evo ja vas molim, dajte molim vas postavite pitanje.

**DIMITRIJE BIRAČ:**

Dakle moje pitanje je u tome što se misli poduzeti da se situacija poboljša, da se zna što se tamo radi i da radnici prestanu, ne znam iz kojih razloga, rezati kablove svako malo kada rade te stvari. Dakle, poanta, što se misli napraviti da Georad poveća efikasnost tih radova. Drugo pitanje tiče se onog nesretnog slučaja naravno u osnovnoj školi Grabrik. Ne želim previše antagonizirati situaciju, dovoljno je situacija napeta. Međutim htio bih provjeriti jednu tvrdnju jednog od roditelja dakle, da se već dobrih pola godine prije samog incidenta, da je bilo problema sa dotičnim učenikom, čime ne mislim uprijeti prstom u učenika uopće, nego u sustav da vidim je li sustav zakazao ili je li sustav mogao na vrijeme neke stvari upozoriti. Mi smo upozoravali, sama kolegica Polović prije nekoliko sjednica, za mobilne timove za psihološku pomoć. Za psihološku pomoć, tako da ovo je moglo

**MARIN SVETIĆ, predsjednik Gradskog vijeća:**

Molim vas postavite pitanje.

**DIMITRIJE BIRAČ:**

Ovo je još jedan primjer gdje bi se ta situacija mogla tako iskoristi. Dakle, ima li kojih saznanja oko toga i drugo pitanje je ovo, može li se provjeriti dakle, je li bilo problema zadnjih pola godine u školi sa jednim od učenika.

**MARIN SVETIĆ, predsjednik Gradskog vijeća:**

Kome postavljate vi to pitanje?

**DIMITRIJE BIRAČ:**

Ispričavam se, pročelnici.

**MARIN SVETIĆ, predsjednik Gradskog vijeća:**

Kojoj pročelnici?

**DIMITRIJE BIRAČ:**

Sili Ljubenko.

**MARIN SVETIĆ, predsjednik Gradskog vijeća:**

Hvala lijepo. Pozivam uvaženu direktoricu Vodovoda i kanalizacije, gospođu Katarinu Malenica. Izvolite.

**KATARINA MALENICA:**

Lijepi pozdrav svima. Zahvaljujem se na pitanju. Evo baš je danas bila koordinacija s tvrtkom Georad za grupu 5, vezano za Jamadol, tako da imam svježe informacije. Dakle, dinamika je tamo malo sporija, ali radi se o tome da je najveći, najveći radovi su odrađeni na Vodovodu i kanalizaciji. Sad se rade radovi na priključcima. To su inače radovi slabijeg intenziteta. Tako da ne kasni se sa dinamikom. Od 1.6. radit će se tamo plin, struja i tek nakon toga će se asfaltirati. Jamadol dakle, prema današnjim informacijama bi, gradilište bi trebalo biti skroz gotovo do kraja ove godine. Izvođač radova je prema ugovorenim rokovima i dakle, na to se ne može nešto ekstra utjecati. Ono što smo mi učinili, je da smo preko FIDIC inženjera, glavnog nadzornog inženjera, tražili da se kontroliraju dinamički planovi i da se poštuju ugovorni rokovi. Evo, hvala.

**MARIN SVETIĆ, predsjednik Gradskog vijeća:**

Hvala lijepo. Zadovoljni? Je, hvala. Pozivam uvaženu pročelnicu gospođu Draženku. Vi želite? Nadopuna, evo izvolite gradonačelniče. Po istom pitanju.

**DAMIR MANDIĆ, gradonačelnik:**

Nije nadopuna. Direktorica je za ViK odgovorila što je trebala, ja ću se samo kratko referirat na ovo pitanje, vezano za osnovnu školu Grabrik. Ja vjerujem da ste svjesni što se sad napravili kad ste s ove govornice postavili ovo pitanje. Jeste? Jeste svjesni što ste napravili?

**MARIN SVETIĆ, predsjednik Gradskog vijeća:**

Molim vas, ne možemo odgovarati, ne možemo odgovarati molim vas.

**DAMIR MANDIĆ, gradonačelnik:**

Dapače imate pravo na to pitanje, ali to pitanje ste stvarno, iz pozicije djeteta, trebali postavit direktno pročelnici, dolje u uredu, a onda ako niste zadovoljni, onda dođete ovdje za govornicu i postavljate takvo pitanje. Okej. Što se tiče samog slučaja kao takvog, ja mislim da je u medijima bilo dosta toga rečeno. Je li postupak i od strane policije i od strane inspekcijskih službi završen, mi u ovom trenutku nemamo informaciju. I pričekat ćemo, mi ćemo pričekati informaciju. Što se tiče samog slučaja kao takvog, ja mogu samo ponoviti ono što sam i rekao. Mislim da svi moramo biti krajnje odgovorni i znam da u školi možda i neće i nisu baš onako srčano prihvatili reakciju Grada, ali da, mogli su reagirati brže i mogli su reagirati bolje, iako su ispoštovali protokol u postupanju u slučaju nasilja. Znači osobno znam jer sam i bio .... Ali u jednom onom trenutku, ona komunikacija prema roditeljima, mislim da je trebala biti, to je stav grada osnivača, trebala biti brža i bolja. Evo, ja bi molio da ovo pitanje koje ste postavili vezano za konkretno dijete, da ga ne eksploatiramo javno, radi se o djetetu. Hvala.

**MARIN SVETIĆ, predsjednik Gradskog vijeća:**

Hvala lijepo. Zadovoljni s odgovorom? Dobro, hvala lijepo. Možemo krenuti dalje. Pozivam uvaženog vijećnika, gospodina Alberta Ofnera, izvolite.

**ALBERT OFNER:**

Hvala, pozdravljam sve prisutne. Imam tri pitanja. Prvo pitanje upućujem pročelnici Upravnog odjela za gradnju i zaštitu okoliša, gospođi Hranilović Trubić. Dobio sam informaciju da će se krenuti sa isplatom. ekološke rente, pa vas molim ako nam možete reći tko ima pravo na isplatu navedene naknade i kako se navedeno pravo može ostvariti. Drugo pitanje upućujem pročelnici Službe za javnu nabavu, gospođi Ireni Grčić. Pitanje glasi, koje su procjene troškova energenata u gradskom sustavu kroz postupke objedinjene javne nabave. I treće pitanje upućujem direktoru tvrtke Zelenilo, gospodinu Vukeliću, a pitanje glasi, koje su mogućnosti reguliranja i izmjene vremena izvođenja radova iscrtavanja horizontalne signalizacije u vrijeme kada je manji intenzitet prometa kako bi se izbjegle gužve i zastoji u prometu, hvala.

**MARIN SVETIĆ, predsjednik Gradskog vijeća:**

Hvala lijepo. Pozivam uvaženu pročelnicu, gospođu Anu Hranilović Trubić, izvolite.

**ANA HRANILOVIĆ TRUBIĆ:**

Dobar dan. Pravo na ekološku rentu, isplatu ekološke rente, prema Zakonu o gospodarenju otpadom imaju svi stanovnici koji se nalaze na udaljenosti od samog odlagališta Ilovac 500 metara. To je, radi se o godišnjoj naknadi koju stanovnici imaju pravo na isplatu. Svi oni koji se nalaze na toj udaljenosti dobiti će tijekom idućeg tjedna pozive putem gradskih četvrti, tako da znaju da oni imaju pravo da se jave. U samom pozivu piše i koje obrasce i koju dokumentaciju trebaju ispuniti. Nakon toga Grad Karlovac, odnosno Upravni odjel za zaštitu, za gradnju i zaštitu okoliša izdati će rješenja, a po pravomoćnosti rješenja, tvrtka Čistoća isplatit će navedenu naknadu. Sam koeficijent koji može biti, on može biti 0 do 0,05. Grad Karlovac se odlučio za maksimalni koeficijent od 0,05 i prema izračunu tako će stanovnici osigurati, odnosno dobiti pravo za isplatu. Svi stanovnici znači koji se nalaze unutar tih 500 metara, moraju zadovoljiti još uvjete da moraju imati prebivalište u tom objektu, zatim da je vlasništvo stekao prije početka gradnje odlagališta, te da su objekti u kojima stanuju zakoniti. Evo, hvala.

**MARIN SVETIĆ, predsjednik Gradskog vijeća:**

Hvala lijepo, zadovoljni? Hvala. Pozivam uvaženu voditeljicu Službe javne nabave, gospođu Irenu Grčić, izvolite.

**IRENA GRČIĆ:**

Dobar dan, pozdravljam sve prisutne. Zahvaljujem na pitanju. Što se tiče energenata u gradskom sustavu dakle za potrebe Gradske uprave tvrtki i ustanova grada Karlovca provodimo postupke objedinjene nabave. Što se tiče kategorije energenata, predstoji nam nabava opskrbe električnom energijom, nabave opskrbe prirodnim plinom, a nabavu lož ulja smo proveli. Ono što svjedočimo je znatan porast cijena trenutno na tržištu energenata. Ono što možemo učiniti putem instituta objedinjene nabave, je da objedinimo količine za korisnike na više godina i sklapamo višegodišnje okvirne sporazume, a korisnici sklapaju pojedinačne ugovore na temelju tih okvirnih sporazuma. Okvirne sporazume određujemo, su neobvezujući na sklapanju ugovora, tako ako se promijeni situacija na tržištu da nismo obvezni sklopiti ugovor već možemo provesti novi postupak nabave. Što se tiče opskrbe električnom energijom, procjena za naredno trogodišnje razdoblje za trideset i jednog korisnika je 80 miliona kuna s PDV-om. Za struju je PDV 13 %. U usporedbi s prošlogodišnjim razdobljem to je porast u vrijednosti od preko 300 posto. Konačni odgovor dat će ponuda. Znači cijena struje se sastoji od dijela koji kotira na burzi. Prema trenutnom Indeksu u Mađarskoj burzi formirat će se ponuda. Ostatak cijene su naknade i trošarine koje definiraju zakonski propisi Republike Hrvatske. Daljnji, daljnja nabava opskrbe prirodnim plinom, procjena je za dvogodišnje razdoblje za 8 korisnika, 7,4 miliona kuna. To je isto tako povećanje procijenjene vrijednosti za nekih 270 posto u odnosu na prošlo dvogodišnje razdoblje gdje smo uspjeli ipak zadržati se u okviru, u izvršenju dakle opskrbe plinom u prošlom razdoblju, uspjeli smo se zadržati na procjeni od 2 miliona kuna. Ove dvije nabave će se sada provoditi, a lož ulje smo proveli i dobili smo ponudu za 12 korisnika na 2 miliona kuna, međutim svaki tjedan svjedočimo da raste cijena naftnih derivata i tu se nije mogla ugovoriti promjenjiva cijena, dok za cijenu struje i plina možemo odrediti fiksnu cijenu. Državni mehanizam je utjecao utoliko što je snižena cijena plina, cijena stope PDV-a za plin sa 25 posto na 13 posto, odnosno iznimno od 1. travnja do 31.3. sljedeće godine, ta stopa će biti 5 posto. Dakle u ovim turbulentnim vremenima koristimo zakonske mogućnosti koje su na raspolaganju. Zadovoljni?

**MARIN SVETIĆ, predsjednik Gradskog vijeća:**

Hvala lijepo. Pozivam direktora tvrtke Zelenilo, gospodina Tomislava Vukelića. Izvolite direktore.

**TOMISLAV VUKELIĆ:**

Dobar dan svima. Što se tiče iscrtavanja horizontalne signalizacije na području grada Karlovca, kako ne bi došlo do zastoja u prometu, a dobili smo već neke primjedbe na to, mi smo odlučili da od 8, do 8 sati ujutro ne izlazimo na frekventne pozicije sa bojanjem, nego da to radimo više po periferiji grada. Ako nas vremenski uvjeti dozvole i vrijeme, od idućeg tjedna ćemo krenuti i u noćno farbanje, tako da onda s tim neće biti, sa gužvama i sa prometom neće biti nikakvih problema. Čekamo samo bolje, ... ... Temperature, nadamo se da to već idući tjedan će moći krenuti u to. Evo, toliko, hvala.

**MARIN SVETIĆ, predsjednik Gradskog vijeća:**

Hvala lijepo, zadovoljni? Dobro. Pozivam uvaženu vijećnicu, gospođu Draženku Polović. Izvolite.

**DRAŽENKA POLOVIĆ:**

Sve vas srdačno pozdravljam. Prvo pitanje upućujem gradonačelniku. Je li grad Karlovac i ove godine sklopio ugovor o izvješćivanju s medijskim kućama kojima plaća tako zvanu vidljivost u medijima. Jel me čujete? Je li dakle grad Karlovac i ove godine sklopio ugovor o izvješćivanju s medijskim kućama kojima plaća tako zvanu vidljivost u medijima. Zanima nas o kojim je medijskim kućama riječ i koja je cifra u pitanju, također jesu li takve ugovore sklopile i gradske tvrtke. Naime važno nam je znati za stanje demokracije u gradu, u kojim medijskim kućama, portalima i tako dalje možemo očekivati novinarske uratke, a u kojima sponzorirane članke vladajuće koalicije. I drugo pitanje upućujem gospođi Malenici. Naime u Nadzornom odboru VIK-a nema predstavnika radnika. Tamo su na web stranici vašeg poduzeća navedena samo 4 člana. Zanima me proizlazi li ta činjenica da nema člana, nema predstavnika radnika i iz činjenice da se unutar ViK-a odvijao snažan i po našim saznanjima uspješan pritisak s pozicija moći na dio radnika koji su izašli iz samostalnog sindikata radnika komunalnih i srodnih djelatnosti, te se priključuje novom sindikatu u ViK-u. Naime prema našim saznanjima, tridesetak radnika ViK-a u desetak dana je napustilo podružnicu novog sindikata nakon što su bili pozvani na razgovor s direktoricom, pravnicom i predsjednicom samostalnog sindikata komunalaca u ViK-u. Zanima me je li to točna informacija i da li je bilo prisile prema radnicima u drugom sindikatu. I još 1 pitanje za direktoricu Malenicu. 24.8.2021. godine odgovorili ste pismeno stanovnicima Vučjaka na više zahtjeva vezanih na pružanje vaše usluge. Između ostalih napisali ste. Rekonstrukcija vodoopskrbne mreže na potezu od Kalvarije do Zelenog puta planira se izvesti u 2022. godini nakon izrade projekta i dobivanja građevinske dozvole. U kojoj je fazi ovaj projekt i da li i dalje stojite iza obećanog pokretanja rekonstrukcije vodoopskrbne mreže na potezu od Kalvarije do Zelenog puta, hvala.

**MARIN SVETIĆ, predsjednik Gradskog vijeća:**

Hvala lijepo. Pozivam gradonačelnika za odgovor na prvo pitanje ili pročelnica, može. Hvala lijepo. Pozivam pročelnicu Ureda Gradonačelnika, gospođu Dijanu Kujinek. Izvolite.

**DIJANA KUJINEK:**

Sve vas lijepo pozdravljam. Dakle grad Karlovac je za sada proveo javni poziv za programski dio prema medijima. Znači javni poziv je završio i sklopili smo ugovore sa gradonačelnik.hr, Radio Mrežnicom, KAportalom, Trend medijima i Hrvatskim radio Karlovcem. Što se tiče ovog dijela za oglašavanje. Da, trenutno smo i u fazi sklapanja tih ugovora, ali za sada vam još uvijek ne mogu točno dati informacije o iznosima i slično dok se ugovori ne provedu i ne potpišu. Dakle, evo slobodna sam vas pozvati, ukoliko želite detaljnije informacije o iznosima, da se javite i da dogovorimo sastanak kod mene u uredu. Evo to je taj dio. Inače to je pozicija za usluge promidžbe informiranja, tako da možete pogledati koliko je, koliko je iznos u proračunu po toj poziciji. Hvala.

**MARIN SVETIĆ, predsjednik Gradskog vijeća:**

Hvala lijepo. Zadovoljni? Jeste. Hvala. Hvala lijepo. Pozivam uvaženu direktoricu Vodovoda i kanalizacije gospođu Katarinu Malenica, izvolite direktorice.

**KATARINA MALENICA:**

Hvala. Prvo pitanje, dakle ViK trenutno nema predstavnika radnika, dakle mandat je istekao i taj će se postupak ponoviti. Drugo pitanje vezano za sindikate, dakle ja kao direktor nemam veze sa niti jednim sindikatom. Nemam veze sa niti jednim, niti jednim sindikatom. Postoje 2 sindikata u tvrtki ViK i svaki predstavnik, ukoliko imaju informacije lobirao je na ljude. Dakle nemam informacije nikakve. Ovo što ste rekli da je kod mene održan sastanak, je, nakon što su se ljudi isčlanili, pozvale smo pravnica i ja, dakle te radnike da se izjasne da li ih je netko prisilio da se isčlane iz sindikata. Evo, to je to. Što se tiče Vučjaka, dakle od Kalvarije do Zelenog puta taj projekt će ići u projektiranje kako je ljudima i obećano.

**MARIN SVETIĆ, predsjednik Gradskog vijeća:**

Hvala lijepo. Zadovoljni s dogovorom? Ne, evo izvolite.

**DRAŽENKA POLOVIĆ:**

Ne, naravno. Mislim, radi se o, ja mislim, o periodu od 6 mjeseci već skoro da nemate predstavnika radnika. Jel tako u, skoro ovoga, predstavnika radnika. Mislim osim toga, ima li i činjenica da je, ono što se zove kasa uzajamne pomoći koja postoji ViK-u i bila je u ingerenciji, funkcionirala je u organizaciji radnika, je naprasno u petom mjesecu ove godine prebačena samo u samostalni sindikat komunalaca, tako da drugi sindikat više ono što je imao, nema. Tako da mislim da nisam zadovoljna s vašim odgovorom.

**MARIN SVETIĆ, predsjednik Gradskog vijeća:**

Hvala lijepo. Izvolite uvažena direktorice.

**KATARINA MALENICA:**

Ja koliko imam informacije, kasa uzajamne pomoći je osnovao sindikat i zapravo tvrtka nema veze sa time. Tako da nemam vam informacije te o kojima pričate, a ovo ću provjeriti sa pravnom službom zašto nije proveden postupak i kad istekao mandat, pa ću vam javiti.

**MARIN SVETIĆ, predsjednik Gradskog vijeća:**

Hvala lijepo direktorice. Možemo dalje. Pozivam uvaženu vijećnicu gospođu Marinu Jarnjević. Izvolite.

**MARINA JARNJEVIĆ:**

Lijepi pozdrav svima. Ja imam 3 pitanja. Prvo nam je za direktoricu Malenicu. Nisam vam stigla reći da ostanete. Dakle objavili ste da je donesena Odluka odabira za grupu 4 radova u kojoj se nalazi i Zvijezda. Molim vas evo, da javnosti malo objasnite koji su idući koraci. Pitanje za direktora Zelenila, gospodina Vukelića. Na koji način se u tvrtki Zelenilo uopće regulira košnja javnih površina i konkretno imam upit koji se tiče mjesnog odbora Borlin i lokacije ŠRC magazin, pa ako mi možete malo objasniti na koji način se to provodi. Treće pitanje bi bilo za gradonačelnika, ukoliko postoji potreba naravno može se delegirati. Dakle u kojoj fazi su prioritetni projekti grada korištenje geotermalne energije i solarne elektrane na javnim zgradama. Evo, ako možemo dobiti malo više informacija. Hvala lijepa.

**MARIN SVETIĆ, predsjednik Gradskog vijeća:**

Hvala lijepo. Pozivam direktoricu Vodovoda i kanalizacije, gospođu Katarinu Malenicu, izvolite.

**KATARINA MALENICA:**

Hvala na pitanju. Odluka o odabiru za grupu 4 u kojoj se nalazi i Zvijezda je objavljena 12.5. i trenutno teče rok mirovanja od 15 dana, od čega je 10 dana žalbeni rok, kada taj rok istekne, što će biti 27.5., tada Odluka postaje izvršna i možemo krenuti u proceduru sklapanja ugovora. Dakle planiramo sklapanje ugovora u lipnju, a početak radova se očekuje u kolovozu ili rujnu u Zvijezdi.

**MARIN SVETIĆ, predsjednik Gradskog vijeća:**

Hvala lijepo. Zadovoljni? Jeste. Hvala lijepo. Pozivam direktora tvrtke Zelenilo, gospodina Tomislava Vukelića. Izvolite.

**TOMISLAV VUKELIĆ:**

Hvala na pitanju. Što se tiče održavanja zelenih javnih površina na području grada Karlovca, ... definiranom planu, a u planu održavanja zelenih javnih površina postoje prioriteti ... kojima se mi pridržavamo i prema kojima radimo. ... prioritet prvi, drugi, treći i dakle prema tome ide i sama košnja, ovisno o količini košnje od 4 do 11 puta, ovisno o kojem prioritetu se radi. Ovo trenutno se, situacija koju ste vi naveli za ovu lokaciju, to će ići sredinom šestog mjeseca prva košnja. Ovi drugi su prema prioritetima i prema planu.

**MARIN SVETIĆ, predsjednik Gradskog vijeća:**

Zadovoljni odgovorom? Jeste. Dobro, hvala lijepo. Pozivam gradonačelnika, izvolite. Pročelnica, okej. Izvolite uvažena pročelnice. Gospođa Marijana Tomičić, izvolite.

**MARIJANA TOMIČIĆ:**

Dobar dan svima u vijećnici i koji nas slušaju, gledaju. Evo, hvala vam na ovom pitanju. Grad Karlovac se predodredio da za prioritete ima upravo korištenje geotermalne energije, ali isto tako i ugradnju Foto naponskih elektrana što, kao što znate, je uslijed ove, kako bi rekao uvaženi vijećnik gospodin Birač, geopolitičke situacije i krize što se tiče energenata i jedna od najvažnijih smjernica Europske komisije koje i žele, želi da se Europska unija i njezine članice energetski što više osamostale i koriste obnovljive izvore energije. Tako smo evo i mi prijavili na .... na Norveški fond projekt Solarika i dakle, odobreno nam je, ići će se, ići će naši dužnosnici na potpis ugovora već 24.5. u Zagreb. Dakle odobreni su nam 14 pilot projekata. Evo ja sad koristim priliku i zbog javnosti da znaju o kojim se javnim zgradama radi, a koje smo, kao što znate, prethodnih 3 do 4 godine i energetski obnavljali. To su dječji vrtići Dubovac, Mahično, Turanj, Švarča, Gaza, Grabrik, Rakovac. Škole Grabrik, Mahično, Švarča, Rečica, Dubovac, Turanj i naš hostel Karlovac u Selcu. Taj projekt, ugradnja tih fotonaponskih elektrana mora biti znači, od potpisa ugovora, u 18 mjeseci završena. Naša tražena subvencija je odobrena to znači oko 381 tisuću eura. Što se tiče korištenja geotermalne energije, Grad Karlovac i tvrtka Geotehnika zajedno sa partnerima iz Islanda će u ovom projektu pripremiti radove za bušotinu. To nam je jako, kao što sam rekla, važno. Taj projekt bi trebao trajat 24 mjeseca i ukupna vrijednost projekta 5 miliona i 700 tisuća kuna, a mi ćemo bespovratno dobiti 3 miliona i 940 tisuća kuna, s tim da morate znati da su ova 2 projekta sad do potpisa ugovora još trenutno u zadnjoj finalnoj fazi čišćenja proračuna. Hvala vam najljepša.

**MARIN SVETIĆ, predsjednik Gradskog vijeća:**

Hvala vama. Da li ste zadovoljni? Jeste. Hvala lijepo. Pozivam uvaženog vijećnika, gospodina Dobrišu Adameca. Izvolite uvaženi vijećniče.

**DOBRIŠA ADAMEC:**

Dobar dan svima, lijepi pozdrav. Kad ćemo maknut ovu kućicu? Da se ljepše vidimo. 3 pitanja. 2 pitanja za direktora Čistoće, direktora Ivku. Prvo je vezano na intervju koji ste dali Radio Mrežnici. 2.5. tamo kažete stanje u firmi je stabilno, otpad se skuplja, grad se održava čistim, stimuliramo ljude na razvrstavanje, na pitanje o stanju unutar tvrtke kažete nema određenih problema, nema, sve je dobro, sve je savršeno, sve je za 5. Dok ... kažete pred kraj intervjua jedino što se planira, od unapređenja, to je novi ustroj. Znači sve je savršeno, planira se novi ustroj. Izostala su daljnja pitanja novinara. Može bit da je bio to sponzorirani članak, pa koristim ovu priliku da pitam da li taj ustroj temeljen na analizi poslovanja, povećanja opsega djelatnosti, prilagodbi strategiji i što će donijeti ustroj, povećanje, smanjenje broja radnika. Što ste mislili sa tim preustrojem. Odmah i drugo pitanje za vas. Dosta je problema u podjeli plavih, žutih spremnika. Znači svi, pretpostavljam da svi odvajate sad. Jeste shvatili koliko sad plastike ima. Imamo sad više plastike od ove ambalaže iz dućana nego što imamo običnog miješanog otpada, a u nekim kvartovima, kao što je Borlin, spremnici su premali, ne znam točno sad, 80 litara. Postoje neke kuće gdje nitko ne živi, ispred njih su veći od ovih spremnika. U Domobranskoj 31 je recimo ugostiteljski objekt koji nema svoje spremnike, nego, naravno ambalaže ima ko u priči, pa spremnike od stanovnika zgrade natrpaju u dan ili dve, a da ne kažem da nemaju ni spremnik za ulje i to ...

**MARIN SVETIĆ, predsjednik Gradskog vijeća:**

Molim vas postavite pitanje.

**DOBRIŠA ADAMEC:**

Pitanje je po kojim kriterijima se dijele i određuju podjele spremnika za otpad, po kojim kriterijima radite raspored, frekvencija vožnje, da li ono baš sve moraju stanovnici reći da nešto ne valja. Treće pitanje je za direktora Zelenila. Kod hotela Srakovčić posječeno je stablo. Poznato stablo koje je bilo unutar šetnice, svi smo se oko njega hodali, vozili biciklima, s invalidskim kolicima smo prolazili tamo, znači nije smetalo. To je stari zdravi hrast bio koji je mogao potegnut još koje stoljeće, stoljeće. Znači pitanje je tko je odobrio, tko je na, tko je naredio, a tko odobrio rušenje i da li je odobreno od komisije za uređenje i zaštitu zelenih površina grada Karlovca ili po nekoj drugoj proceduri to odrađeno. Hvala.

**MARIN SVETIĆ, predsjednik Gradskog vijeća:**

Hvala lijepo. Ja pozivam direktora tvrtke Čistoća Karlovac. Uvaženog direktora gospodina Vlatka Ivku. Izvolite.

**VLATKO IVKA:**

Dobar dan, sve vas lijepo pozdravljam. Zahvaljujem na pitanju. Prvo članak sponzoriran bio nije. Normalna Press konferencija građana za novinare i za javnost kako bi javnost znala ono što mi radimo i kako bi javnost pravovremeno upoznali sa situacijom onakvom kakvom ju ja vidim u tvrtki Čistoća. Što se tiče novog ustroja, da. Radit ću novi ustroj. Svatko tko dođe gleda stvari iz svoje perspektive. Tako gledam i ja i organizirat ću posao na način za koji mislim da najbolje ću ga moći odraditi. Što se tiče ustroja, razmišljao sam puno o njemu i razmišljam i polagano ga radim. Mogu reći odmah da otpuštanja radnika neće biti. Primat i volio bi primiti, stvarno bi volio primiti nekvalificirane radne snage koje mi fali u Čistoći i s ovog mjesta i pozivam ljude ako ima, evo sad imam raspisan natječaj za petoro ljudi na određeno radno vrijeme preko ljeta. Moram vam reći da za sada nismo dobili još nijednu zamolbu. Što je stvarno, možda čak i zabrinjavajuće. A kažem, ustroj ću napraviti onako kako mislim da je najbolje da bi tvrtka funkcionirala u onom smjeru kako ja mislim da je mogu voditi. Što se tiče podjela kanta za odvojeno prikupljanje otpada, mi koristimo kante od 120, 240 i 360 litara. Imamo odjel u Čistoći koji se bavi planom i razvojom i radili su strategiju kako te kante podijeliti na najpametniji način. Odvoz takvog otpada će se vršiti jednom mjesečno. Znači u individualnim stanovanjima, a u kolektivnom stanovanju će se vršiti do 4 puta mjesečno po potrebi. Isto tako morate shvatiti da je to nama jedna nova cjelina i mi ćemo isto morat vidjeti koliko će tog otpada biti, tako ćemo se i prilagođavati. Znači nova, novi, nova struktura obračuna će krenuti sa 1.7. Prema tome i mi ćemo u hodu isto tako ocjenjivati i slagati linije na način da pravovremeno odvezemo i da nam grad bude čist, a razvrstali smo kante, znači na način upravo na taj da u kućama koje su veće stavimo veću kantu, manju u manju kantu, a isto tako ako bude bilo potrebe bilo kakve mijenjat ćemo. Bože moj, nije to problem, ako netko iskaže želju da mu treba veća, dobit će veću, netko manju, manju, ali to ćemo raditi u hodu. Sad smo radili procjenu i po toj procjeni još uvijek dijelimo i moram napomenuti da ih nismo još sve podijelili. Eto, a što se tiče baš ovog dijela, ugostiteljskog dijela, isto tako nagovještavam vam da ću napraviti vrlo brzo sastanak predstavnika svih stanara u gradu Karlovcu, gdje ću, gdje im se mora napomenuti da spremnici za otpad su u vlasništvu, bit će, u biti svaka zgrada, svaki ulaz će morat vodit, imat svijest da vodi računa o svom spremniku i morat će se naći način da jednostavno drugi ljudi u te spremnike ne ubacuju otpad. Znači trebat će koristit smečarnike u zgradama, trebat će napraviti mogućnost da se kontejneri zaključaju i da se stave pod nadzor i to je svijest naših predstavnika i građana i taj dio će morat biti na njima. Čistoća neće moći taj dio nadgledati, a ugostiteljski objekti, oni moraju imati svoje spremnike i odlagati spremnike u njih, a ako primijeti da se to ne radi, morat će se koristiti komunalni redari koji će tu morat napraviti red. Evo, hvala vam lijepo.

**MARIN SVETIĆ, predsjednik Gradskog vijeća:**

Hvala lijepo. Zadovoljni? Ne, izvolite.

**DOBRIŠA ADAMEC:**

Pa evo ja bi bio sretan da ste rekli kako radite preustroj ciljano da popravite poslovne procese, kako, znači zna se da kasnimo sa ispunjavanjem strategije gospodarenja otpadom. Znači takav nekakav preustroj. Ono što ste rekli ja razmišljam, ja razmišljam kako ću bolje voditi firmu, nije mi dobar odgovor. Mislim, meni osobno. Ne morate .... Što se tiče plastike prerijetko, prerijetko. Znači jednom mjesečno, jako prerijetko. Kažem ono dogodi se da ono, za dva, tri dana već natrpano. Tako da, eto.

**MARIN SVETIĆ, predsjednik Gradskog vijeća:**

Hvala lijepo, izvolite uvaženi direktore.

**VLATKO IVKA:**

Pa ja sam vam jasno rekao da ćemo vidjeti potrebe kakve će biti i da ćemo se prilagođavat. Ako će trebat više, dolaziti ćemo više puta, ako će trebat manje, isto tako postoji pravilnik po kojemu se to odrađuje.

**MARIN SVETIĆ, predsjednik Gradskog vijeća:**

Hvala lijepo. Pozivom direktora tvrtke Zelenilo, gospodina Tomislava Vukelića, izvolite. Izvolite.

**TOMISLAV VUKELIĆ:**

Zahvaljujem na pitanju i tvrdim da tvrtka Zelenilo niti jedno drvo u ovom gradu Karlovcu nije srušila samoinicijativno niti će to ikada napraviti i stojim iza toga da komisija svaka donosi odluku i po nalogu komisije ćemo sigurno reagirati i tako ćemo postupiti, a za ovo isto tako drvo postoje papiri zbog čega je rušeno. Navodno je bilo šuplje. Sad da li je toliko zdravo ili nije, stručnjaci su rekli da nije. Zbog toga je srušeno.

**MARIN SVETIĆ, predsjednik Gradskog vijeća:**

Hvala lijepo. Izvolite, ima pročelnica komentar, nadopunu. Izvolite uvažena pročelnice.

**ANA HRANILOVIĆ TRUBIĆ:**

Hvala. Samo mala dopuna. Za konkretno drvo bilo je i dodatno mišljenje koje je pribavila javna ustanova koja upravlja Vrbanićevim perivojem, a radilo o tome da se drvo počelo sušiti prema onoj strani Korane i onda ga je bilo potrebno srušiti i zahtjev je došao od Natura vive. Znači bila je i komisija i dodatno mišljenje još koje je pribavljeno.

**MARIN SVETIĆ, predsjednik Gradskog vijeća:**

Hvala lijepo. Zadovoljni? Zadovoljni, niste. Izvolite.

**DOBRIŠA ADAMEC:**

Molio bih te papire sve na mail. Može?

**MARIN SVETIĆ, predsjednik Gradskog vijeća:**

Hvala lijepo. Možemo dalje sa pitanjima. Pozivam uvaženu vijećnicu gospođu Dragicu Malović. Izvolite uvažena vijećnice.

**DRAGICA MALOVIĆ:**

Dobar dan, lijepi pozdrav svima. Ja ću postaviti 4 pitanja, jedno u ime kluba vijećnika. Moja prva 3 pitanja su upućena gradonačelniku, on ako smatra naravno, delegirat će ih dalje i četvrto pitanje za gospodina Ivku. Prvo pitanje je vezano uz ovaj nemili incident u Grabriku. Ja znam da je istraga u tijeku. Potpuno mi je jasno, radi se o maloljetnicima međutim, ostala sam frapirana reakcijom razrednice i ravnateljice vezane uz dojavu incidenta prema roditeljima djeteta koje je teško ozlijeđeno. Zanima me kako će se Grad Karlovac odnosno, gradonačelniče vi, postaviti po tom pitanju. Kako ćete urediti za naredne, ne daj Bože, slučajeve vršnjačkog nasilja, te kanale komunikacije razrednika, ravnatelja i odgovornog osoblja u školama prema roditeljima i zakonskim zastupnicima te djece. I podredno evo, što ćemo učiniti kao Grad i osnivač osnovnih škola u gradu da se smanji i spriječi vršnjačko nasilje u našim školama. Drugo pitanje je vezano uz razvojnu agenciju Karla. Svi znamo kako je završio porezni nadzor i neću duljiti o tome, zanima me samo da li Grad Karlovac, kao osnivač, jedan od osnivača razvojne agencije i najveći grad, sjedište županije ugradi, osigurava nadzor poslovanja, posebno financijskog poslovanja. Danas je to ustanova, više nije d.o.o., ali evo zanima me i za prošle slučajeve, za prošlo razdoblje i za ubuduće. I moje treće pitanje, naime evo iza nas je 1.5., a nije se održala biciklijada. Mi Karlovčani strašno smo voljeli biciklijadu, kao što znate bila je jako dobro prihvaćena i posjećena od svih naših građana. Ja znam da je ona organizirana od strane samostalnih sindikata Hrvatske, ali eto zanima me da li je grad Karlovac ili Turistička zajednica grada Karlovca razmišljala o tome da evo, preuzme organizaciju karlovačke biciklijade na sebe. I četvrto pitanje za gospodina Ivku. Evo, sad ću nešto iz vlastitog iskustva, upravo u vezi prikupljanja ovog otpada koji bi trebao biti odvojen. Znači konkretno plastike. Ja sam si dala truda i otišla sam na stranicu Čistoće i pogledala evo, kada se kupi plastični otpad iz takozvanih žutih kanti za smeće na području Drežnika i Hrnetića. Na vašoj stranici piše da je to drugi utorak svakog mjeseca. To se nije ostvarilo. Kante su ostale pune. Pa me zanima možemo li se pouzdati onda u taj vaš raspored kako stoji na službenim stranicama Čistoće. Hvala.

**MARIN SVETIĆ, predsjednik Gradskog vijeća:**

Hvala lijepo. Ja pozivam gradonačelnika. Izvolite.

**DAMIR MANDIĆ, gradonačelnik:**

Možda sam maloprije dramatično reagirao prema gospodinu Biraču, ali ovoga, da ne bi ostalo u eteru da se nešto skriva. Ovo je situacija gdje imamo više, možemo to tako reći, gdje imamo više sudionika. Imamo dijete koje je pretrpilo ozljedu, imamo dijete koje je reagiralo kako je reagiralo, odnosno nanijelo tu ozljedu. Imamo roditelje jednog, imamo roditelje drugog, imamo vodstvo škole, imamo razrednike, imamo svu silu ljudi koji su u jednom trenutku u biti postali dio nečega što je nama vjerojatno, ja vjerujem svima neprihvatljivo. Maloprije kad sam rekao da ipak moramo imati tu jednu zadršku bilo kod komentiranja, bilo kod donošenja bilo kakvih zaključaka, onda sam to govorio, prije svega, iz perspektive zaštite djece. Jer jedno je razina odgovornosti djece, jedno je razina odgovornosti odraslih. Znači djeca što god da se dogodilo, kako god da se dogodilo, u ovom ili u nekim sličnim slučajevima su potpuno sa strane. Znači oni su posebna, posebno, poseban dio cijelog ovog slučaja. Što se tiče Grada kao osnivača, tu sad dolazimo do one jedne paradoksalne situacije. Ja vjerujem da ćete vi nas u tome podržati. Do sad, znači otkad sam ja gradonačelnik, nitko nije postao ravnatelj osnovne škole a da nastavničko vijeće ga nije izabralo. Odnos, omjer, ljudi u školskom Odboru, ide u prilog upravo ovome o čemu sad govorimo. Tako i u ovoj školi. Zašto ovo naglašavam, zato što s naše strane, kao osnivača, ravnatelj je pedagoški rukovoditelj i poslovni rukovoditelj škole. U tom dijelu nastavnici su sebi izabrali pedagoškog i poslovnog rukovoditelja škole. Troje članova ispred Grada koji su u školskom Odboru su u stvari ti koji nama, konkretno nadležnom odjelu komuniciraju sve one, možemo razgovarati o materijalnim potrebama škole. U tom dijelu mislim da škola u cijelom tom postupku ima jednu razinu, odnosno ima prostora propitati neke svoje postupke, ali mi kao osnivač vam ovdje sigurno nećemo se svrstati na jednu ili na drugu stranu. Okej, kad bude, ovaj kako se zove, nadzor jedan, nadzor drugi završen, vjerujem da ćemo onda svi bit informiraniji, da ne kažem pametniji. Moje mišljenje je da i u ovom konkretnom slučaju i u svakom budućem slučaju, stvarno treba, gledajte, nitko nije spreman na takvu situaciju i nije spreman kako će reagirati. Pa ni ravnateljica da je ne znam što, ali ovdje se radi o tome da ovu situaciju ne trebamo svi zajedno potencirati dok ne budemo znali sve što je, kako je, ali opet kažem, imajte na umu i jedno i drugo dijete. To je ključno. I zaključno što se tiče ovog slučaja, da, pročelnica je bila znači u kontaktu i sa drugim ravnateljima. Čini mi se da sve škole iz ovog slučaja mogu, barem za sebe, pogotovo ravnatelji, pogotovo ravnatelji, razrednici slijede ravnatelja, pitaju ravnatelja prvog, odnosno stručnu službu škole. Mislim da mogu iskoristit korisno da kod takvih ili ne daj Bože sličnih situacija reagiraju, reagiraju mogu reći brže, odnosno bolje. Grad Karlovac od 2006. godine u osnovnim školama provodi preventivni program. Kroz taj program, ja vjerujem da ste i vi morali proći, neki od vas, sigurno kao roditelji, ja imam troje djece i prošao sam tri puta. Program je namijenjen roditeljima, nastavnicima, učenicima. Upravo u tom dijelu, između ostalog vezano i za rizična ponašanja, odnosno za nasilje. Nastavnici, nemam sad brojku, moram reći, ali mislim da jedan veliki broj, preko 60, 70 posto nastavnika je prošlo taj program. Kako i na neki način reagirati. Tako da ovdje, ajmo ostaviti prostora svima da na neki način, hvala Bogu nije bilo teže ozlijede. To je poanta priče. Ajmo sad kad hvala Bogu nije bilo teže ozlijede, ajmo sad iz toga svi napraviti korak, dva, tri naprijed i naučit ono što bi morali vjerojatno u takvim trenucima znati. Što se tiče razvojne agencije Karle, grad Karlovac u tom dijelu znači nije ni u jednom trenutku bio, u bilo kakvom trenutku nije bio predmet ili kako se to kaže, objekt, bilo kakvog postupanja Porezne uprave. U ovom slučaju javna, JURA, znači sad je to javna ustanova, u potpunosti je nadležnost karlovačke županije. Što se nas tiče, mi smo surađivali kao gradska uprava, kao Grad i sa Karlom, surađivali smo i sa, surađujemo i sa JUR-om, u konačnici javna ustanova JURA je i regionalni koordinator za EU fondove. U biti u toj stepenici, odnosno u toj hijerarhiji odlučivanja imaju određene odgovornosti, tako da ne mogu ništa, ovoga, posebno tu reći što mislim da bi bilo za vas, odnosno za nas u Karlovcu problematično. Što se tiče biciklijade, da, evo ja moram reći da smo u biti i mi u jednom trenutku, s obzirom da je bila korona, pa je korona, nije korona, pa hoće biti, neće biti. Mi smo znači svake godine, Grad Karlovac, sudjelovao financijski u podršci biciklijadi, odnosno financirao je jedan dio troškova biciklijade. Moram reći da je, informacije koje su došle do mene, su da očito sindikat koji je do sad organizirao više to neće raditi, odnosno ne želi to raditi jer smatra valjda novo vodstvo, premda nismo razgovarali moram priznati, ali to je informacija koja je do mene došla, da to nije ... biznis sindikata. Mislim da Turistička zajednica u ovom obliku kako je do sad bila biciklijada, mislim da ona to i ne smije raditi jer to je ipak vezano za nešto drugo, nije za Turističku zajednicu. Turistička zajednica može organizirati neke rute koje su ipak puno šire od pukog sindikalnog druženja, ali da Grad Karlovac će preuzeti organizaciju biciklijade, hoće. Moramo samo naći model, moramo naći način i već sljedeće godine će u tom dijelu biciklijada biti ... Grada Karlovca i bit će obveza Grada Karlovca s tim da ne odbijamo suradnju nikoga, dapače, svi koji su voljni surađivati vjerojatno ćemo to napraviti kroz neki javni poziv jer mi imamo u gradu biciklističke klubove i odnosno ljude koji se, koji mogu dat volontere u jednom takvom, u jednoj takvoj organizaciji, ali evo, biciklijada će sljedeće godine biti. Kako sad stvari stoje organizirat će je Grad Karlovac. Eto, to. Hvala.

**MARIN SVETIĆ, predsjednik Gradskog vijeća:**

Hvala lijepo, zadovoljni odgovorom. Ne. Izvolite, izvolite.

**DRAGICA MALOVIĆ:**

Okej. Dobro, što se tiče prvog pitanja pričekat ćemo onda rezultate istraga. Ja i dalje mislim da se trebalo promptnije i brže reagirati prema roditeljima. Ja kao roditelj, vi kao roditelj, bez obzira u kojoj poziciji bilo vaše dijete zlostavljača ili žrtve, htjeli bi sigurno odmah saznati o čemu se radi, jel tako. Svatko od nas. Što se tiče Karle, ja sam samo pitala ima li grad Karlovac nekog tko, tko sudjeluje u radu Nadzornog odbora ili, ili nadzire poslovanje tih agencija. Evo. Ništa drugo. Znam da niste krivi u ovome.

**MARIN SVETIĆ, predsjednik Gradskog vijeća:**

Hvala lijepo. Izvolite gradonačelniče.

**DAMIR MANDIĆ, gradonačelnik:**

Je li moguće da nismo krivi? Nemamo, nemamo mi u javnoj ustanovi svog predstavnika. Jednostavno zato što je to potpuno nova organizacija. Ne želim ponavljati, ali ovdje mislim da, konkretno u ovom slučaju osnovne škole Grabrik, ajmo i sad, sad je opet onaj element. Evo ja ću napravit taj korak naprijed, koliko su nastavnici i stručne službe škole, koliko su puta reagirali da ne dođe do nasilja. Zato mislim da, sigurno puno puta. Je li to vršnjačko nasilje, je li samo nasilje, to će netko drugi utvrditi. Ali vjerujte mi ja mogu čak govoriti iz, iz nekih drugih iskustava, nastavnici u školama, bilo u osnovnim, bilo u srednjim, puno puta odreagiraju, sami bi se iznenadili koliko kvalitetno. Okej ovo je jedan, ja i dalje tvrdim, izolirani slučaj. I dalje tvrdim izolirani slučaj, izgleda mogu svi po meni, ponešto naučiti. Ne samo nastavnici. I roditelji i svi zajedno.

**MARIN SVETIĆ, predsjednik Gradskog vijeća:**

Hvala lijepo. Pozivam direktora Čistoće, gospodina Vlatka Ivku, izvolite.

**VLATKO IVKA:**

Gospođo Malović zahvaljujem na pitanju. Na problem Hrnetića znam osobno i uvidio sam ga i obišao sam ga i sada ću vam ga obrazložiti. Znači plastika i papir se pobire velikim kamionom ... U Hrnetiću postoje sa strane ceste, na primjer cesta od Perašina prema Dolčeviti koja je užeg gabarita i ogroman kamion kroz nju nije mogao proći. Također cesta prema Pavkovićima, cesta prema Skukanu, osobno sam obišao i sa velikim Kamionom unutra, takvim ne možemo ući. Taj dan smo stvarno izostavili, u tim dijelovima, pobiranje plastike i papira. Po programu dalje ćemo to odradit, odrađujemo sa manjim vozilom koje smo si trenutno prilagodili za odvojeno prikupljanje otpada, a trenutno smo isto tako u nabavi manjeg dvokomornog smećara koji će moći uredno ulaziti u te manje ulice, kvalitetno pobrati sve smeće, a što se tiče na našim stranicama, da, bit će, stavljamo konstantne obavijesti. Dolazit će povremeno do, jer smo u fazi znači slaganja ruta. To je jedan nov, vidite sami da je novi projekt i bit će određenih izmjena koje ćemo stavljati i na stranice, ali ćemo i letak dostaviti u svaki poštanski sandučić ako će biti promjene u terminu odvoženja, a vrlo brzo će se to ustabiliti i onda će radit se baš ono, u rutama koje će biti stalne, a do tada me isto, sve vas molim da me razumite. Dok god se to ne posloži, bit će sigurno ... promjena, a isto tako moram vam reći da se, da radimo baš jedan lijepi preglednik gdje će svaki građanin uredno moći vidjeti točno na našoj stranici, sve podatke o svojem, o svojoj ulici, točno kad se šta odvozi i to će vrlo biti, vrlo brzo biti gotov, baš, baš jedan razuman i lijepi preglednik za uvid. Eto, hvala lijepo.

**MARIN SVETIĆ, predsjednik Gradskog vijeća:**

Hvala lijepo. Zadovoljni? Je. Pozivam uvaženog vijećnika, gospodina Predraga Pavlačića.

**PREDRAG PAVLAČIĆ:**

Hvala predsjedniče. Lijepi pozdrav svima. Ja bih uputio pitanje direktorici ViK-a. U vezi u kojoj je fazi izrada priključaka, odnosno sekundarnih priključaka gdje je već provedeno znači, postavljena je kanalizacija i postavljena je i voda i u kojoj je fazi ovaj dinamika tih priključaka. Naime zašto to pitam, pitam to iz razloga ovaj, jer dolazi, znači te ceste su ostale, sada stoje tako kako jesu, makadamske, a samim time kad se to završi znači moglo bi daleko prije u realizaciju asfaltiranja. Znači to se posebno odnosi na cestu kroz Sajevac i Kamensko i one sve sporedne ulice gdje je dobrim dijelom već napravljeno. Znači provedena je i kanalizacija i voda, ali još uvijek, evo 2 mjeseca sada, baš tamo konkretno kod mene, 2 mjeseca nema ovaj, nikoga da bi došao postaviti one sekundarne šahtove koji moraju biti spojeni, znači odnosno prije septičke jame. Evo to je jedno pitanje, drugo pitanje upućujem gradonačelniku. Da li ovaj, znamo nešto ili netko drugi da li zna, zašto je stalo ovaj, izgradnja drugog kolosijeka Hrvatski Leskovac-Karlovac. Evo hvala lijepo.

**MARIN SVETIĆ, predsjednik Gradskog vijeća:**

Hvala lijepo. Pozivam direktoricu Vodovoda i kanalizacije, gospođu Katarina Malenica.

**KATARINA MALENICA:**

Hvala. Evo na toj grupi radova broj 1 Turanj i Kamensko je zapravo izvođač jako u dobroj dinamici. Čak je ispred vremenskog plana tako da nema straha da će to sve biti brzo odrađeno, ali vi me ne pitate za Turanj, nego za Kamensko. Na Kamenskom se trenutno radi glavni vod. Čim se završi glavni vod radit će se priključci. Ako vas zanima određena adresa to se možemo čuti pa evo, dat ćemo vam točnu informaciju.

**MARIN SVETIĆ, predsjednik Gradskog vijeća:**

Hvala lijepo. Zadovoljni? Hvala. Pozivam gradonačelnika. Izvolite uvaženi gradonačelniče.

**DAMIR MANDIĆ, gradonačelnik:**

Ja bih samo ovdje iskoristio jednu prigodu kad smo već kod aglomeracije, vezano za ona mjesta, odnosno one lokacije koje su, odnosno neću reći izletjeli, ali gdje ih je u projektu europski, europski ovoga, gdje je Europa na neki način makla, da ne kažemo odrezala te, te lokacije. Mogu reći da je, da su Vodovod i kanalizacija zajedno s nadležnim odjelom detektirali, odnosno sve te lokacije koje su prije detektirali, donešena je odluka o projektiranju i ja vjerujem da ćemo mi do kraja 2022. vjerojatno polovicom 2023. sve te lokacije imati isprojektirane, s tim da smo isto tako krenuli u projektiranje, nadamo se da će biti nekakav novac za to, bez obzira što bez europskog novca to teško da ćemo moći napraviti. Kanalizacija, odnosno sanitarne odvodnje Velike Jelse i Pokupske doline. Mi ćemo projekt napravit, dovest će ga ViK do građevinske dozvole. Ono što moramo bit svjesni to su enormna ulaganja, ali evo, to je čisto jedna informacija. Što se tiče drugog kolosijeka da imamo informaciju, nedavno je tu bio i na koncu ministar Butković. Vjerujem čak da lokalni mediji jako dobro izvještavaju o tome, o tom projektu. Donesena je odluka o izvođaču. Nakon što je godinu dana se rješavao žalbeni postupak, moram reći da u ovom trenutku nemamo informaciju je li opet se netko žalio, ali izvođač je izabran. Dok ne bude službeno ne trebamo komentirati, ja ... barem s ove pozicije ... premda je to čini mi se bilo negdje u eteru. S obzirom na ograničenost stropova, ja vjerujem bi da to stvarno sad trebala bit, trebao bit trenutak kad će krenut radovi. Jedna od informacija je isto tako da će radovi krenut iz Karlovca. Ono što je za nas u Karlovcu dobro, a evo to mogu zahvaliti ekipi iz komunalnog, tadašnjoj pročelnici gospođi Hermini Plemić i pročelnici Vesni Ribar. Mi smo uspjeli na neki način dvije stvari ugurati u taj projekt. To je obnova kolodvora i cesta, pristupna cesta Orlovac jer se siječe. Znači nema više prijelaza preko pruge i radit će se cesta nova na Orlovcu iz projekta. Znači i jedno i drugo je europski novac. Evo, hvala.

**MARIN SVETIĆ, predsjednik Gradskog vijeća:**

Hvala lijepo. Zadovoljni odgovorom? Hvala. Pozivam uvaženu potpredsjednicu Gradskog vijeća, gospođu Ehlimanu Planinac, izvolite.

**EHLIMANA PLANINAC:**

Hvala lijepo poštovani predsjedniče. Pozdravljam vas sve ovdje prisutne i sve koji nas prate putem medija. Ja sam imala 3 pitanja, ali su me skratili pa ću se požuriti. Naime, moje prvo pitanje je vezano za cestu koja vodi gotovo od skretanja s Ilovca na Orlovac do orlovačkih Bajera prema jezerima Šumbar. Ne znam jesam li uspjela ovoga vam opisati. Dakle radi se o nerazvrstanoj cesti. Tamo je na više lokacija gotovo cijelom dionicom u velikim količinama kamionima dovožen frezani asfalt. To su gromade asfalta i nešto ima i mrvljenog asfalta. Ako taj materijal nije proglašen otpadom, onda se mora oporabiti sukladno planovima za njegovu ponovnu upotrebu. Dakle mene zanima jeste li vi upoznati sa time, zna li grad za to, ako ne zna onda što rade komunalni redari, a ako znate za ovu aktivnost jesu li ti radovi prijavljeni. Moram napomenuti da opcija isfrezati i baciti u nasip ne postoji. Dakle to se ne smije raditi i dakle zakon iz 2018. napominje da jedinica lokalne samouprave mora imati lokaciju koja će, dakle prostornim planom biti predviđena zbrinjavanje građevinskog otpada. U ovom slučaju se radi o frezanom asfaltu. Ja ću pristati na pisani odgovor, obzirom da je ovo dosta opsežno ovo što sam vas pitala, osim ako imate silnu želju odgovoriti. Drugo pitanje je vezano za ulicu Luščić, evo pročelnika Greba možda, ako ne onda vi gospodine gradonačelniče. Dakle vezano za ulicu Luščić i onaj kobni pješački prijelaz koji je adekvatno obilježen znakom za pješački prijelaz, za sada je smješten u nekakav reflektirajući okvirić. Je li to doista najbolje što je grad mogao učiniti i smatrate li da će taj reflektirajući okvirić usporiti promet tom cestom. Jeste li se zapitali zašto je ta prometnica postala tako zasićena prometom i što kanite učiniti po tom pitanju. Hvala.

**MARIN SVETIĆ, predsjednik Gradskog vijeća:**

Hvala lijepo. Izvolite gospodine gradonačelniče.

**DAMIR MANDIĆ, gradonačelnik:**

Pa moram reći da nemam ovu informaciju oko tog frezanog asfalta i molio bih pročelnika da provjeri što prije ako nemate informaciju o čemu se to radi, ali možda bi nam mogao pomoć predsjednik vijeća, to je njegova šuma. U njegovoj šumi je ovoga, asfalt. Dobro šalu na stranu. Što se tiče, ja će biti slobodan pa ću odgovoriti vezano uz ovaj dio oko prometnice u Luščiću. Tamo je znači postavljena nova signalizacija, ali je isto tako postavljena i nova ili dodatna, možemo to tako reći, rasvjeta. Ono što ćemo mi kroz nekih, ja vjerujem petnaestak dana, čak i ne znamo na koji način to pustiti u neku javnu raspravu, to su lokacije gdje se traži, gdje su se tražili ležeći policajci. Imamo ih više u gradu. Struka kaže da ne ležeće policajce, oni brinu o amortizerima. Oni smatraju da je svjetleća signalizacija, odnosno trepteća signalizacija dovoljna, ali kako sad, koliko vidimo očito će se stvarno negdje morati primijeniti i zaštita, odnosno usporavanje prometa sa ležećim policajcima. Tako da ćemo vjerojatno kroz petnaestak dana izići s informacijom koje su to lokacije. Onaj dio gdje su, na koncu i vijeću je predlagano, ali imali smo i od strane građana jedan dio zahtjeva. Ono što se sad naravno pojavilo, to je zahtjev za kamerama na D6, jer je očito cesta toliko, nekako zove da ljudi stisnu gas, tako da ovoga, te neke dvije relacije, mi smo sa policijom u kontaktu, dogovorili smo se da će Grad Karlovac isfinancirati kamere koje su jako skupe, a da će ih onda policija u jednom trenutku preuzeti i s njima, s njima upravljati.

**MARIN SVETIĆ, predsjednik Gradskog vijeća:**

Hvala lijepo. Zadovoljni s odgovorom? Ne. Da li želite još jedno pitanje postaviti? Može, hvala lijepo. Potpredsjednica će postaviti upit u pisanom oblik. Ja vam se još jednom svima zahvaljujem. Mi smo ovime iscrpili ovaj aktualni sat. Svi koji su imali želju postaviti pitanje su ga i postavili i evo, određujem pauzu 15 minuta prije prelaska na prvu točku po dnevnom redu. Znači vidimo se u 18 sati 35 minuta kada nastavljamo dalje. Hvala lijepo.

Gospođe i gospodo vijećnici nastavljamo sa radom 10. sjednice Gradskog vijeća grada Karlovca.

**TOČKA 1.**

**USVAJANJE SKRAĆENOG ZAPISNIKA SA 9. SJEDNICE GRADSKOG VIJEĆA GRADA KARLOVCA**

Uvodno obrazloženje dao je gospodin Marin Svetić, dipl.ing. šumarstva., predsjednik Gradskog vijeća grada Karlovca.

Budući da nije bilo rasprave, od nazočnih 17 vijećnika u vijećnici, vijeće je sa 17 glasova ZA donijelo:

**Z A K L J U Č A K**

**o usvajanju skraćenog zapisnika s 9. sjednice Gradskog vijeća Grada Karlovca**

I.

Usvaja se skraćeni zapisnik s 9. sjednice Gradskog vijeća Grada Karlovca održane dana 12. travnja 2022. godine u tekstu kako je dostavljen vijećnicima sa pozivom za 10. sjednicu Gradskog vijeća Grada Karlovca.

II.

Zapisnik se nalazi u prilogu ovog Zaključka i čini njegov sastavni dio.

**TOČKA 2**

**PRVE IZMJENE I DOPUNE PROGRAMA ODRŽAVANJA KOMUNALNE INFRASTRUKTURE U 2022. GODINI**

Uvodno obrazloženje dao je gospodin Dario Greb, dipl.ing.prom., pročelnik Upravnog odjela za komunalno gospodarstvo.

Predsjednik Gradskog vijeća izvijestio je vijećnike da je Odbor za komunalni sustav i razvoj grada razmatrao navedenu točku, te predlažu da se donesu Prve izmjene i dopune Programa održavanja komunalne infrastrukture u 2022. godini.

U raspravi su sudjelovali: gospodin Dobriša Adamec, gospodin Dario Greb i gospodin Vlatko Kovačić.

Gospodin Dobriša Adamec navodi da u Prvim izmjenama i dopunama Programa održavanja komunalne infrastrukture u 2022. godini nije navedeno u kojem je Glasniku Program objavljen, a isto tako navodi da nedostaje datum početka od kada Prve izmjene i dopune Programa vrijede.

Gospodin Dario Greb, pročelnik Upravnog odjela za komunalno gospodarstvo, navodi da će pravno provjeriti gore navedeno.

Gospodin Vlatko Kovačić, tajnik Gradskog vijeća, navodi da u Odlukama koje se donose na Gradskom vijeću, mora biti navedeno kada stupaju na snagu, u pravilu osam dana od dana objave u Glasniku, te predlaže da se Program dopuni s tom rečenicom.

Predsjednik Gradskog vijeća određuje pauzu kako bi pročelnik Upravnog odjela za komunalno gospodarstvo, gospodin Dario Greb, pravno provjerio sve navedeno i kako bi se moglo dalje nastaviti sa radom sjednice.

Nakon pauze gospodin Dario Greb iznosi ispravak Prve izmjene i dopune Programa održavanja komunalne infrastrukture u 2022. godini.

Nakon iznesenog ispravka Prve izmjene i dopune Programa održavanja komunalne infrastrukture u 2022. godini, predsjednik Gradskog vijeća daje na glasovanje.

Od nazočnih 19 vijećnika uz vijećnici, vijeće je sa 12 glasova ZA i 7 glasova SUZDRŽANIH donijelo:

**PRVE IZMJENE I DOPUNE**

**Programa održavanja komunalne infrastrukture u 2022. godini**

**Članak 1.**

U Programu održavanja komunalne infrastrukture u 2022. godini (Glasnik Grada Karlovca 22/21), mijenja se tablica u članku 4. i glasi:

„

|  |  |
| --- | --- |
| **Rashodi:** | **6.528.676,00** |
| Energija – javna rasvjeta | 5.528.676,00 |
| Usluge tekućeg i investicijskog održavanja – javne rasvjete | 1.000.000,00 |
| **Izvor financiranja:** | **6.528.676,00** |
| Komunalna naknada | 6.200.000,00  ,00 |
| V.P. iz prethodne godine – komunalna naknada | 328.676,00 |

„

**Članak 2.**

U Programu održavanja komunalne infrastrukture u 2022. godini (Glasnik Grada Karlovca 22/21), mijenja se tablica u članku 6. i glasi:

„

|  |  |
| --- | --- |
| **Rashodi:** | **15.542.850,00** |
| Usluge tekućeg i investicijskog održavanja - signalizacija | 1.500.000,00 |
| Usluge tekućeg i investicijskog održavanja nerazvrstanih cesta | 13.600.000,00 |
| Naknada za uređenje voda | 100.000,00 |
| Rashodi za usluge | 342.850,00 |
| **Izvor financiranja:** | **15.542.850,00** |
| Komunalna naknada | 11.500.000,00 |
| Pomoći od ostalih subjekata unutar općeg proračuna | 3.700.000,00 |
| V.P. iz prošle godine – pomoći od ostalih subjekata | 342.850,00 |

„

**Članak 3.**

U Programu održavanja komunalne infrastrukture u 2022. godini (Glasnik Grada Karlovca 22/21), mijenja se tablica u članku 9. i glasi:

„

|  |  |
| --- | --- |
| **Rashodi:** | **350.000,00** |
| Rashodi za usluge komunalnog redarstva | 350.000,00 |
| **Izvor financiranja:** | **350.000,00** |
| Opći prihodi i primici proračuna | 350.000,00 |

„

**Članak 4.**

U Programu održavanja komunalne infrastrukture u 2022. godini (Glasnik Grada Karlovca 22/21), mijenja se stavak 2. u članku 12. i glasi:

„Prihodi po kojima su raspoređena sredstva ostvareni su u sljedećim iznosima:

* komunalna naknada 36.970.000,00 kn
* opći prihodi i primici proračuna 1.010.000,00 kn
* pomoć od ostalih subjekata unutar općeg proračuna 3.700.000,00 kn
* pomoć iz državnog proračuna 350.000,00 kn
* V.P. iz prošle godine 671.526,00 kn.“

**Članak 5.**

U ostalom dijelu Program ostaje nepromijenjen.

**Članak 6.**

Ove izmjene i dopune Programa stupaju na snagu osmog dana od dana objave u „Glasniku Grada Karlovca“.

**TOČKA 3**

**PRVE IZMJENE I DOPUNE PROGRAMA UPRAVLJANJA OBJEKTIMA U VLASNIŠTVU GRADA U 2022. GODINI**

Uvodno obrazloženje dao je gospodin Dario Greb, dipl.ing.prom., pročelnik Upravnog odjela za komunalno gospodarstvo.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku, te predlažu da se donesu Prve izmjene i dopune Programa upravljanja objektima u vlasništvu grada u 2022. godini.

Dario Greb, dipl.ing.prom., pročelnik Upravnog odjela za komunalno gospodarstvo iznosi ispravak Prve izmjene i dopune Programa upravljanja objektima u vlasništvu grada u 2022. godini.

Nakon iznesenog ispravka Prve izmjene i dopune Programa upravljanja objektima u vlasništvu grada u 2022. godini, predsjednik Gradskog vijeća daje na glasovanje.

Budući da nije bilo rasprave, od nazočnih 19 vijećnika u vijećnici, vijeće je sa 16 glasova ZA i 3 glasa SUZDRŽANA donijelo:

**PRVE IZMJENE I DOPUNE**

**Programa upravljanja objektima u vlasništvu grada u 2022. godini**

**Članak 1.**

U Programu upravljanje objektima u vlasništvu grada u 2022. godini (Glasnik Grada Karlovca 22/21), iza članka 4. dodaje se članak 4.a i glasi:“

Članak 4.a

Program iz ovog članka obuhvaća aktivnosti vezane za sanacije šteta od potresa (sitnije popravke, projekte i sl.) nastale na objektima u vlasništvu grada.

**SANACIJA ŠTETA OD POTRESA**

|  |  |
| --- | --- |
| **Rashodi:** | **103.000,00** |
| Rashodi za usluge | 103.000,00 |
| **Prihodi:** | **103.000,00** |
| Prihodi za posebne namjene - ostalo | 103.000,00 |

Zakonska osnova provođenja:

* Zakon o komunalnom gospodarstvu („Narodne novine“ br. 68/18, 110/18, 32/20)
* Odluka i komunalnim djelatnostima Grada Karlovca („Glasnik Grada Karlovca“ br. 14/19)
* Strategija upravljanja imovinom Grada Karlovca („Glasnik Grada Karlovca“ 176/20)

Cilj provedbe:

* Sanacija manjih oštećenja na objektima oštećenih potresom.“

**Članak 2.**

U Programu upravljanje objektima u vlasništvu grada u 2022. godini (Glasnik Grada Karlovca 22/21), Članak 6. mijenja se tablica i glasi:

„

|  |  |
| --- | --- |
| **Rashodi:** | **700.000,00** |
| Rashodi za usluge | 200.000,00 |
| Rashodi za usluge – upis cesta | 300.000,00 |
| Projektna dokumentacija | 200.000,00 |
| **Prihodi:** | **700.000,00** |
| Opći prihodi i primici | 700.000,00 |

„

**Članak 3.**

U Programu upravljanje objektima u vlasništvu grada u 2022. godini (Glasnik Grada Karlovca 22/21), mijenja se Članak 7. i glasi:

„Prihodi po kojima su raspoređena sredstva ostvareni su u sljedećim iznosima:

* općih prihoda i primitaka 6.100.000,00 kn
* prihoda od prodaje stambenih objekata 1.420.000,00 kn
* prihoda od prodaje poslovnih objekata 50.000,00.kn
* prihoda od posebne namjene – ostalo 103.000,00 kn i
* v.p. iz prethodne godine 1.150.000,00 kn.“

**Članak 4.**

U ostalom dijelu Program ostaje nepromijenjen.

**Članak 5.**

Ove izmjene i dopune Programa stupaju na snagu osmog dana od dana objave u „Glasniku Grada Karlovca“.

**TOČKA 4**

**PRVE IZMJENE I DOPUNE PROGRAMA RAZVOJA I SIGURNOSTI PROMETA U 2022. GODINI**

Uvodno obrazloženje dao je gospodin Dario Greb, dipl.ing.prom., pročelnik Upravnog odjela za komunalno gospodarstvo.

Predsjednik Gradskog vijeća izvijestio je vijećnike da je Odbor za komunalni sustav i razvoj grada razmatrao navedenu točku, te predlažu da se donesu Prve izmjene i dopune Programa razvoja i sigurnosti prometa u 2022. godini.

U raspravi su sudjelovali: gospodin Dimitrije Birač i gospodin Damir Mandić.

Dario Greb, dipl.ing.prom., pročelnik Upravnog odjela za komunalno gospodarstvo iznosi ispravak Prve izmjene i dopune Programa razvoja i sigurnosti prometa u 2022. godini.

Nakon iznesenog ispravka Prve izmjene i dopune Programa razvoja i sigurnosti prometa u 2022. godini, predsjednik Gradskog vijeća daje na glasovanje.

Od nazočnih 19 vijećnika u vijećnici, vijeće je sa 19 glasova ZA donijelo:

**PRVE IZMJENE I DOPUNE**

**Programa razvoja i sigurnosti prometa u 2022. godini**

**Članak 1.**

U Programu razvoja i sigurnosti prometa u 2022. godini (Glasnik Grada Karlovca 22/21), iza članka 4. dodaje se članak 4.a koji glasi:

„**BICIKLISTIČKA INFRASTRUKTURA**

Radi zakonske obveze i realnih potreba poboljšanja biciklističke infrastrukture u Gradu Karlovcu osiguravaju se sredstva za unapređenje iste.

|  |  |
| --- | --- |
| **Rashodi:** | **300.000,00** |
| Nematerijalna proizvedena imovina | 300.000,00 |
| **Izvor financiranja:** | **300.000,00** |
| V.P. iz prethodne godine – opći prihodi | 200.000,00  ,00 |
| V.P. iz prethodne godine – komunalna naknada | 100.000,00 |

Zakonska osnova za provođenje:

* Zakona o sigurnosti prometa na cestama („Narodne novine“ br. 67/08, 48/10, 74/11, 80/13, 158/13, 92/14, 64/15, 108/17, 70/19, 42/20)

Cilj provedbe:

* Povećanje sigurnosti prometa
* Promicanje prometne kulture.“

**Članak 2.**

U Programu razvoj i sigurnosti prometa u 2022. godini (Glasnik Grada Karlovca 22/21), mijenja se članak 5. i glasi:

„Program se temelji na stvarnim potrebama prema aktivnostima, na području Grada Karlovca a prema raspoloživim sredstvima za te namjene.

Sveukupna planirana sredstva Programa razvoja i sigurnosti prometa u visini od 2.650.000,00 kn osiguravaju se iz:

* Općih prihoda i primitaka proračuna – 2.350.000,00 kn
* V.P. iz prošle godine – opći prihodi – 200.000,00 kn
* V.P. iz prošle godine – komunalna naknada – 100.000,00 kn

**Članak 3.**

U ostalom dijelu Program ostaje nepromijenjen.

**Članak 4.**

Ove izmjene i dopune Programa stupaju na snagu osmog dana od dana objave u „Glasniku Grada Karlovca“.

**TOČKA 5**

**ODLUKA O IZMJENI PLANA RASPOREDA KIOSKA**

Uvodno obrazloženje dao je gospodin Dario Greb, dipl.ing.prom., pročelnik Upravnog odjela za komunalno gospodarstvo.

Predsjednik Gradskog vijeća izvijestio je vijećnike da je Odbor za gospodarstvo i poduzetništvo razmatrao navedenu točku, te predlažu da se donese Odluka o izmjeni Plana rasporeda kioska.

Budući da nije bilo rasprave, od nazočnih 19 vijećnika u vijećnici, vijeće je sa 16 glasova ZA i 3 glasa SUZDRŽANA donijelo:

**ODLUKU**

**o izmjeni Plana rasporeda kioska**

Članak 1.

U Planu rasporeda kioska („Glasnik Grada Karlovca“ br. 4/19), u TABLIČNOM PRIKAZU, redni broj 2, k.č.br. 4220, k.o. Karlovac 2, adresa Gažanski trg pored Autokluba i samoposluge, mijenja se namjena tako da umjesto „trgovina na malo – prodaja tiska, duhanskih i drugih proizvoda“ glasi „trgovina na malo – prodaja pekarskih proizvoda“.

Članak 2.

Ova Odluka stupa na snagu osmog dana od dana objave u „Glasniku Grada Karlovca“.

**TOČKA 6**

**ODLUKA O PROGRAMSKOM I FINANCIJSKOM OKVIRU GRADSKOG KAZALIŠTA "ZORIN DOM" KARLOVAC ZA RAZDOBLJE OD 2023. DO 2026. GODINE**

Uvodno obrazloženje dala je gospođa Draženka Sila Ljubenko, prof. pedagog, pročelnica Upravnog odjela za društvene djelatnosti.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku, te predlažu da se donese Odluka o Programskom i financijskom okviru Gradskog kazališta "Zorin dom" Karlovac za razdoblje od 2023. do 2026. godine.

U raspravi su sudjelovali: gospođa Draženka Polović, gospođa Draženka Sila Ljubenko, gospođa Irena Božičević, gospodin Albert Ofner, gospodin Dražen Cukina i gospodin Damir Mandić.

Nakon provedene rasprave od nazočnih 18 vijećnika u vijećnici, vijeće je sa 12 glasova ZA, 3 glasa PROTIV i 3 glasa SUZDRŽANA donijelo:

**ODLUKU**

**o programskom i financijskom okviru Gradskog kazališta „Zorin dom“ Karlovac za razdoblje od 2023. do 2026. godine**

I

Donosi seProgramski i financijski okvir Gradskog kazališta „ Zorin dom“ za razdoblje od 2023. do 2026. godine, kako stoji u tekstu koji se nalazi u prilogu ove Odluke i čini njezin sastavni dio.

II

Ukoliko se Gradsko kazalište ne bi pridržavalo ovog programskog i financijskog okvira, Grad Karlovac kao Osnivač može mu uskratiti financiranje.

III

Ova Odluka objavit će se u “Glasniku Grada Karlovca”.

**TOČKA 7**

**ODLUKA O PRODUŽENJU ROKA VAŽENJA UGOVORA O KONCESIJI ZA OBAVLJANJE POSLOVA PRIJEVOZA PUTNIKA U JAVNOM GRADSKOM PRIJEVOZU NA PODRUČJU GRADA KARLOVCA I UGOVORA O SUBVENCIONIRANJU JAVNOG GRADSKOG PRIJEVOZA NA NERENTABILNIM LINIJAMA ZA ČIJE ODRŽAVANJE POSTOJI JAVNA POTREBA**

Uvodno obrazloženje dao je gospodin Dario Greb, dipl.ing.prom., pročelnik Upravnog odjela za komunalno gospodarstvo.

Predsjednik Gradskog vijeća izvijestio je vijećnike da je Odbor za komunalni sustav i razvoj grada razmatrao navedenu točku, te predlažu da se donese Odluka o produženju roka važenja Ugovora o koncesiji za obavljanje poslova prijevoza putnika u javnom gradskom prijevozu na području grada Karlovca i Ugovora o subvencioniranju javnog gradskog prijevoza na nerentabilnim linijama za čije održavanje postoji javna potreba.

U raspravi su sudjelovali: gospodin Dimitrije Birač, gospodin Dobriša Adamec, gospodin Predrag Pavlačić, gospodin Dario Greb i gospodin Damir Mandić.

Nakon provedene rasprave, od nazočnih 19 vijećnika u vijećnici, vijeće je sa 16 glasova ZA i 3 glasa PROTIV donijelo:

**ODLUKU**

**o produženju roka važenja Ugovora o koncesiji za obavljanje poslova prijevoza putnika u javnom gradskom prijevozu na području grada Karlovca i Ugovora o subvencioniranju javnog gradskog prijevoza na nerentabilnim linijama za čije održavanje postoji javna potreba**

Odobrava se produženje roka važenja Ugovora o koncesiji za obavljanje poslova prijevoza putnika u javnom gradskom prometu na području grada Karlovca i Ugovora o subvencioniranju javnog gradskog prijevoza na nerentabilnim linijama za čije održavanje postoji javna potreba, sklopljenih 14.12.2011. godine između Grada Karlovca i trgovačkog društva Autotransport Karlovac d.d., Karlovac, Gažanski trg 8 do sklapanja ugovora o javnoj usluzi s odabranim prijevoznikom nakon provedenog transparentnog postupka javnog nadmetanja, a najduže do 31.12.2023. godine.

**TOČKA 8**

**ODLUKA O PROVEDBI POSTUPKA JAVNE NABAVE RADOVA NA UKLANJANJU RUŠEVNIH OBJEKATA NA LOKACIJI BIVŠE VOJARNE LUŠČIĆ**

Uvodno obrazloženje dala je gospođa dr.sc. Ana Hranilović Trubić, dipl.ing.građ., pročelnica Upravnog odjela za gradnju i zaštitu okoliša.

Predsjednik Gradskog vijeća izvijestio je vijećnike da je Odbor za komunalni sustav i razvoj grada razmatrao navedenu točku, te predlažu da se donese Odluka o provedbi postupka javne nabave radova na uklanjanju ruševnih objekata na lokaciji bivše vojarne Luščić.

U raspravi su sudjelovali: gospođa Ehlimana Planinac i gospođa Ana Hranilović Trubić.

Nakon provedene rasprave, od nazočnih 19 vijećnika u vijećnici, vijeće je sa 19 glasova ZA donijelo:

**ODLUKU**

**o provedbi postupka javne nabave radova na uklanjanju ruševnih objekata na lokaciji bivše vojarne Luščić**

**Članak 1.**

Postupak nabave radova na uklanjanju ruševnih objekata na lokaciji bivše vojarne Luščić provest će se sukladno Zakonu o javnoj nabavi (NN broj: 120/2016) primjenom otvorenog postupka javne nabave male vrijednosti u predmetu nabave: Radovi na uklanjanju ruševnih objekata na lokaciji bivše vojarne Luščić.

Odlukom gradonačelnika imenovat će se stručno povjerenstvo za pripremu i provedbu postupka javne nabave.

**Članak 2.**

Procijenjena vrijednost nabave iznosi 5.000.000,00 kn bez PDV-a.

**Članak 3.**

Ovlašćuje se gradonačelnik Grada Karlovca da provede sve radnje u postupku predmetne javne nabave.

**Članak 4.**

Ova Odluka stupa na snagu osmog dana od dana objave u „Glasniku Grada Karlovca“.

**TOČKA 9**

**ODLUKA O UTVRĐIVANJU LOKACIJE ZA KUPANJE I TRAJANJU SEZONE KUPANJA NA GRADSKOM KUPALIŠTU FOGINOVO U 2022. GODINI**

Uvodno obrazloženje dala je gospođa dr.sc. Ana Hranilović Trubić, dipl.ing.građ., pročelnica Upravnog odjela za gradnju i zaštitu okoliša.

Predsjednik Gradskog vijeća izvijestio je vijećnike da je Odbor za komunalni sustav i razvoj grada razmatrao navedenu točku, te predlažu da se donese Odluka o utvrđivanju lokacije za kupanje i trajanju sezone kupanja na gradskom kupalištu Foginovo u 2022. godini.

U raspravi su sudjelovali: gospodin Dobriša Adamec, gospođa Ana Hranilović Trubić i gospodin Dario Greb.

Nakon provedene rasprave, od nazočnih 19 vijećnika u vijećnici, vijeće je sa 19 glasova ZA donijelo:

**ODLUKU**

**o utvrđivanju lokacije za kupanje i trajanju sezone kupanja na gradskom kupalištu Foginovo u 2022. godini**

**I.**

Lokacijom za kupanje (kupalište) u gradu Karlovcu proglašava se gradsko kupalište „Foginovo“ na rijeci Korani.

Kupalište se sastoji od travnatog i vodenog dijela ukupne površine 24400 m², a smješteno je na lijevoj obali rijeke Korane.

Granica kupališta prikazana je u kartografskom prikazu koji se nalazi u prilogu ove Odluke.

**II.**

Sezona kupanja na gradskom kupalištu „Foginovo“ započinje 11. lipnja 2022. godine i završava 28. kolovoza 2022. godine.

**III.**

Na kupalištu se provodi monitoring mikrobiološke kakvoće vode za kupanje.

Točke uzimanja uzoraka za ispitivanje kakvoće vode su: x=5544118 , y=5037920.

**IV.**

Za vrijeme trajanja kupališne sezone, Grad Karlovac na kupalištu organizira prisutnost službe spašavanja na vodama u radno vrijeme kupališta, te prema potrebi hitnu medicinsku pomoć, kao i razne sportske i rekreativne sadržaje.

**V.**

Kartografski prikaz kupališta, prikaz ocjene o kakvoći površinskih voda za kupanje i klasifikacija, te profil vode za kupanje sastavni su dio ove Odluke koji se ne objavljuje, već se pohranjuje uz izvornik ove Odluke.

**VI.**

Ova Odluka objavit će se u „Glasniku Grada Karlovca“, a stupa na snagu osmog dana od dana objave.

**TOČKA 10**

**ODLUKA O PRIJENOSU PRAVA VLASNIŠTVA KOMUNALNE OPREME – KOMPOSTERA**

Uvodno obrazloženje dala je gospođa dr.sc. Ana Hranilović Trubić, dipl.ing.građ., pročelnica Upravnog odjela za gradnju i zaštitu okoliša.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku, te predlažu da se donese Odluka o prijenosu prava vlasništva komunalne opreme – kompostera.

U raspravi su sudjelovali: gospođa Dragica Malović i gospođa Ana Hranilović Trubić.

Nakon provedene rasprave, od nazočnih 19 vijećnika u vijećnici, vijeće je sa 19 glasova ZA donijelo:

**ODLUKU**

**o prijenosu prava vlasništva komunalne opreme – kompostera**

**I**

Čistoći d.o.o. Karlovac, Gažanski trg 8, Karlovac, OIB 70467048139, prenosi se u vlasništvo bez naknade ukupno 3 000 komada vrtnih kompostera, ukupne vrijednosti od 1.087.500,00 kuna s PDV-om, koje je Grad Karlovac nabavio u okviru Javnog poziva Fonda za zaštitu okoliša i energetsku učinkovitost za neposredno sufinanciranje nabave komunalne opreme (JP ZO 2/2021).

**II**

Čistoći d.o.o. Karlovac komposteri iz članka I. ove Odluke prenose se u vlasništvo isključivo za potrebe obavljanja djelatnosti gospodarenja otpadom, odnosno za pružanje javne usluge sakupljanja komunalnog otpada na području Grada Karlovca.

**III**

Ovlašćuje se gradonačelnik Grada Karlovca da s tvrtkom Čistoća d.o.o. Karlovac zaključi Ugovor o prijenosu prava vlasništva kompostera kojim će se urediti međusobna prava i obveze ugovornih strana.

**IV**

Ova Odluka stupa na snagu osmog dana od dana objave u „Glasniku Grada Karlovca“.

**TOČKA 11**

**ODLUKA O PRODAJI VIŠE NEKRETNINA U NASELJU GRABRIK**

Uvodno obrazloženje dala je gospođa Tatjana Gojak, dipl.iur., pročelnica Upravnog odjela za imovinsko pravne poslove i upravljanje imovinom.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku, te predlažu da se donese Odluka o prodaji više nekretnina u naselju Grabrik.

U raspravi su sudjelovali: gospođa Draženka Polović, gospodin Dimitrije Birač, gospođa Dragica Malović, gospođa Tatjana Gojak, gospodin Predrag Pavlačić, gospođa Ehlimana Planinac i gospodin Damir Mandić.

Nakon provedene rasprave, od nazočnih 19 vijećnika u vijećnici, vijeće je sa 12 glasova ZA, 3 glasa PROTIV i 4 glasa SUZDRŽANA donijelo:

**ODLUKU**

**o prodaju više nekretnina u naselju Grabrik**

I

Odobrava se prodaja kao cjeline nekretnina u Karlovcu u naselju Grabrik, označenih kao:

dio k.č.br. 2547/1, površine 2998 m2; k.č.br. 2547/2, površine 376 m2; dio k.č.br. 4213/2, površine 466 m2; k.č.br. 2650, površine 101 m2; k.č.br. 2651/1, površine 283 m2; k.č.br. 2652, površine 261 m2; k.č.br. 2653/1, površine 170 m2; k.č.br. 2654, površine 514 m2; dio k.č.br. 2655, površine 253 m2 i dio k.č.br. 2656 površine 162 m2; sve nekretnine k.o. Karlovac II, u ukupnoj površini od 5584 m2, po početnoj cijeni u iznosu od 4.640.000,00 kuna, prema nacrtu na kopiji katastarskog plana koji se nalazi u prilogu ove Odluke i čini njezin sastavni dio.

II

Ova odluka stupa na snagu osmog dana od dana objave u Glasniku Grada Karlovca.

**TOČKA 12**

**ODLUKA O UKIDANJU STATUSA JAVNOG DOBRA U OPĆOJ UPOTREBI NA NEKRETNINI K.Č. 1219/6 K.O. VUKMANIĆKI CEROVAC**

Uvodno obrazloženje dala je gospođa Tatjana Gojak, dipl.iur., pročelnica Upravnog odjela za imovinsko pravne poslove i upravljanje imovinom.

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu razmatrao navedenu točku, te predlažu da se donese Odluka o ukidanju statusa javnog dobra u općoj upotrebi na nekretnini k.č. 1219/6 k.o. Vukmanićki Cerovac.

Budući da nije bilo rasprave, od nazočnih 19 vijećnika u vijećnici, vijeće je sa 19 glasova ZA donijelo:

**ODLUKU**

**O ukidanju statusa javnog dobra u općoj upotrebi na nekretnini k.č. 1219/6 k.o. Vukmanićki Cerovac**

I

Ukida se status javnog dobra u općoj upotrebi na nekretnini oznake k.č.br. 1219/6, cesta za Karlovac u Cerovcu, površine 262 m2, upisana u zk.ul.br. 1, k.o. Vukmanićki Cerovac.

II

Zemljišno knjižni odjel Općinskog suda u Karlovcu izvršit će provedbu ove Odluke.

III

Ova odluka stupa na snagu osmog dana od dana objave u Glasniku Grada Karlovca.

**TOČKA 13**

**ZAKLJUČAK O PRIHVAĆANJU IZVJEŠĆA O RADU KARLOVAČKE ŠPORTSKE ZAJEDNICE U 2021. GODINI**

Uvodno obrazloženje dao je gospodin [mr.sc. Željko Šančić, predsjednik Karlovačke športske zajednice](https://www.karlovac.hr/UserDocsImages/Gradsko%20vije%C4%87e/10%20sjednica/13/index.html).

Predsjednik Gradskog vijeća izvijestio je vijećnike da je Nadzorni odbor razmatrao navedenu točku, te predlaže da se donese Zaključak o prihvaćanju Izvješća o radu Karlovačke športske zajednice u 2021. godini.

U raspravi su sudjelovali: gospodin Dimitrije Birač, gospođa Dragica Malović i gospodin Željko Šančić.

Nakon provedene rasprave, od nazočnih 19 vijećnika u vijećnici, vijeće je sa 16 glasova ZA i 3 glasa SUZDRŽANA donijelo:

**ZAKLJUČAK**

**o prihvaćanju izvješća o radu Karlovačke športske zajednice u 2021. godini**

**I.**

Prihvaća se Izvješće o radu Karlovačke športske zajednice za 2021. godinu koje je sastavni dio ovog Zaključka.

**II.**

Ovaj Zaključak objavit će se u Glasniku Grada Karlovca, a izvornik teksta Izvješća neće se objaviti, nego će se pohraniti uz izvornik ovog Zaključka.

**TOČKA 14**

**ZAKLJUČAK O PRIHVAĆANJU IZVJEŠĆA O RADU ZAJEDNICE TEHNIČKE KULTURE U 2021. GODINI**

Uvodno obrazloženje dala je gospođa Suzana Šnajdar, dipl.ing., tajnica Zajednice tehničke kulture.

Predsjednik Gradskog vijeća izvijestio je vijećnike da je Nadzorni odbor razmatrao navedenu točku, te predlaže da se donese Zaključak o prihvaćanju Izvješća o radu Zajednice tehničke kulture u 2021. godini.

U raspravi je sudjelovao: gospodin Dobriša Adamec.

Nakon provedene rasprave, od nazočnih 19 vijećnika u vijećnici, vijeće je sa 19 glasova ZA donijelo:

**ZAKLJUČAK**

**o prihvaćanju Izvješća o radu Zajednice tehničke kulture u 2021. godini**

**I.**

Prihvaća se Izvješće o radu Zajednice tehničke kulture Karlovac za 2021. godinu koje je sastavni dio ovog Zaključka.

**II.**

Ovaj Zaključak objavit će se u Glasniku Grada Karlovca, a izvornik teksta Izvješća neće se objaviti, nego će se pohraniti uz izvornik ovog Zaključka.

**TOČKA 15**

**ZAKLJUČAK O PRIHVAĆANJU IZVJEŠĆA O RADU GRADSKE KNJIŽNICE „IVAN GORAN KOVAČIĆ“ ZA 2021 GODINU**

Uvodno obrazloženje dala je gospođa J[asmina Milovčić, dipl. knjižničarka, ravnateljica Gradske knjižnice „Ivan Goran Kovačić“](https://www.karlovac.hr/UserDocsImages/Gradsko%20vije%C4%87e/10%20sjednica/15/index.html).

Predsjednik Gradskog vijeća izvijestio je vijećnike da je Nadzorni odbor razmatrao navedenu točku, te predlaže da se donese Zaključak o prihvaćanju Izvješća o radu Gradske knjižnice „Ivan Goran Kovačić“.

U raspravi su sudjelovali: gospođa Draženka Polović, gospođa Dragica Malović i gospođa Jasmina Milovčić.

Nakon provedene rasprave, od nazočnih 19 vijećnika u vijećnici, vijeće je sa 15 glasova ZA i 4 glasa SUZDRŽANA donijelo:

**ZAKLJUČAK**

**o prihvaćanju Izvješća o radu Gradske knjižnice „Ivan Goran Kovačić“**

I

Prihvaća se “Izvješće o radu Gradske knjižnice “Ivan Goran Kovačić” za 2021. godinu” u tekstu kako su ga vijećnici dobili s pozivom za ovu sjednicu Gradskog vijeća Grada Karlovca.

II

Ovaj Zaključak objavit će se u Glasniku Grada Karlovca, a tekst Izvješća pohranit će se uz izvornik i neće se objavljivati.

**TOČKA 16**

**ZAKLJUČAK O PRIHVAĆANJU IZVJEŠĆA O RADU GRADSKOG KAZALIŠTA „ZORIN DOM“ ZA 2021. GODINU**

Uvodno obrazloženje dala je gospođa Irena Božičević, prof., ravnateljica Gradskog kazališta Zorin dom.

Predsjednik Gradskog vijeća izvijestio je vijećnike da je Nadzorni odbor razmatrao navedenu točku, te predlaže da se donese Zaključak o prihvaćanju Izvješća o radu Gradskog kazališta „Zorin dom“ za 2021. godinu.

U raspravi su sudjelovali: gospođa Draženka Polović, gospodin Dražen Cukina, gospođa Irena Božičević, gospođa Dragica Malović i gospodin Vlatko Kovačić.

Gospodin Dražen Cukina navodi da u Izvješću o radu Gradskog kazališta Zorin dom, na stranici broj 7 u tablici broj 1 navedeni podaci nisu točni.

Gospođu Dragicu Malović zanima što će biti sa podacima koji su pogrešni u Izvješću, odnosno kako će se ispraviti.

Gospođa Irena Božičević, ravnateljica Gradskog kazališta Zorin dom Karlovac predlaže ukoliko je moguće da se izmijeni i stavi novo Izvješće s novim podacima.

Gospodin Vlatko Kovačić, tajnik Gradskog vijeća, navodi da Izvješće mora sadržavati točne podatke, te predlaže da ih ravnateljica usmeno iznese kako bi se Izvješće moglo prihvatiti.

Predsjednik Gradskog vijeća određuje pauzu u cilju razjašnjenja navedenog.

Ravnateljica Gradskog kazališta Zorin dom, gospođa Irena Božičević iznosi ispravak Izvješća.

Nakon iznesenog ispravka Izvješća, predsjednik Gradskog vijeća daje na glasovanje Zaključak o prihvaćanju Izvješća o radu Gradskog kazališta „Zorin dom“ za 2021. godinu.

Vijeće je sa 11 glasova ZA, 3 glasa PROTIV i 4 glasa SUZDRŽANA donijelo:

**ZAKLJUČAK**

**o prihvaćanju Izvješća o radu Gradskog kazališta „Zorin dom“ za 2021. godinu**

I

Prihvaća se “Izvješće o radu Gradskog kazališta “Zorin dom” za 2021. godinu” u tekstu kako su ga vijećnici dobili s pozivom za ovu sjednicu Gradskog vijeća Grada Karlovca.

II

Ovaj Zaključak objavit će se u Glasniku Grada Karlovca, a tekst Izvješća pohranit će se uz izvornik i neće se objavljivati.

**TOČKA 17**

**ZAKLJUČAK O PRIHVAĆANJU IZVJEŠĆA O RADU MUZEJA GRADA KARLOVCA ZA 2021. GODINU**

Uvodno obrazloženje dala je gospođa mr.sc. Hrvojka Božić, ravnateljica Gradskog muzeja Karlovac.

Predsjednik Gradskog vijeća izvijestio je vijećnike da je Nadzorni odbor razmatrao navedenu točku, te predlaže da se donese Zaključak o prihvaćanju Izvješća o radu Gradskog muzeja grada Karlovca za 2021. godinu.

U raspravi su sudjelovali: gospođa Draženka Polović, gospodin Dobriša Adamec i gospođa Hrvojka Božić.

Nakon provedene rasprave, od nazočnih 19 vijećnika u vijećnici, vijeće je s 16 glasova ZA i 3 glasa PROTIV donijelo:

**ZAKLJUČAK**

**o prihvaćanju Izvješća o radu Gradskog muzeja grada Karlovca za 2021. godinu**

I

Prihvaća se “Izvješće o radu Muzeja grada Karlovca za 2021. godinu” u tekstu kako su ga vijećnici dobili s pozivom za ovu sjednicu Gradskog vijeća Grada Karlovca.

II

Ovaj Zaključak objavit će se u Glasniku Grada Karlovca, a tekst Izvješća pohranit će se uz izvornik i neće se objavljivati.

**TOČKA 18**

**ZAKLJUČAK O PRIHVAĆANJU IZVJEŠĆA O RADU ZAJEDNICE ORGANIZACIJA AMATERSKIH KULTURNIH DJELATNOSTI ZA 2021. GODINU**

Uvodno obrazloženje dao je gospodin Ivan Pavlović, prof., predsjednik Zajednice organizacija amaterskih kulturnih djelatnosti.

Predsjednik Gradskog vijeća izvijestio je vijećnike da je Nadzorni odbor razmatrao navedenu točku, te predlaže da se donese Zaključak o prihvaćaju Izvješća o radu Zajednice organizacija amaterskih kulturnih djelatnosti za 2021. godinu.

U raspravi su sudjelovali: gospodin Predrag Pavlačić, gospođa Draženka Polović i gospodin Ivan Pavlović.

Nakon provedene rasprave, od nazočnih 19 vijećnika u vijećnici, vijeće je s 13 glasova ZA i 6 glasova PROTIV donijelo:

**ZAKLJUČAK**

**o prihvaćaju Izvješća o radu Zajednice organizacija amaterskih kulturnih djelatnosti za 2021. godinu**

I

Prihvaća se “Izvješće o radu Zajednice organizacija amaterskih kulturnih djelatnosti za 2021. godinu” u tekstu kako su ga vijećnici dobili s pozivom za ovu sjednicu Gradskog vijeća Grada Karlovca.

II

Ovaj Zaključak objavit će se u Glasniku Grada Karlovca, a tekst Izvješća pohranit će se uz izvornik i neće se objavljivati.

**TOČKA 19**

**RJEŠENJE ZA ODOBRENJE POSTAVLJANJA ŠTANDA/KLUPE ZA PRODAJU VOĆA U ZAGREBAČKOJ ULICI KOD KUĆNOG BROJA 8 U KARLOVCU**

Uvodno obrazloženje dala je gospođa Daniela Peris, struč.spec.oec., pročelnica Upravnog odjela za gospodarstvo, poljoprivredu i turizam.

Predsjednik Gradskog vijeća izvijestio je vijećnike da je Odbor za gospodarstvo i poduzetništvo razmatrao navedenu točku, te predlaže da se donese Rješenje za odobrenje postavljanja štanda/klupe za prodaju voća u Zagrebačkoj ulici kod kućnog broja 8 u Karlovcu.

Budući da nije bilo rasprave, od nazočnih 19 vijećnika u vijećnici, vijeće je sa 19 glasova ZA donijelo:

**RJEŠENJE**

**za odobrenje postavljanja štanda/klupe za prodaju voća u Zagrebačkoj ulici kod kućnog broja 8 u Karlovcu**

I.

Odobrava se podnositelju zahtjeva, Jurju Primorcu Kordi, Ulica sv. Ćirila i Metodija 14, Metković, OIB:44907294449, članu obiteljskog poljoprivrednog gospodarstva VANA RAC, nositeljica Silvana Primorac, Metković, Ulica sv.Ćirila i Metodija 14/5 (u daljnjem tekstu: OPG VANA RAC) postavljanje štanda/klupe za prodaju voća iz proizvodnje OPG-a VANA RAC na privatnom zemljištu, pokraj poslovne zgrade (Pekara Monika) na adresi Zagrebačka ulica broj 8 u Karlovcu.

Štand mora biti postavljen na način da bude odmaknut od nogostupa najmanje 1,6 m.

Zaustavljanje i parkiranje vozila uz štand mora omogućiti nesmetan i siguran prolaz pješaka i biciklista nogostupom na predmetnoj lokaciji.

II.

Ne propisuje se poseban vanjski izgled štanda/klupe. Štand/klupa mora biti uredan, čist i tehnički ispravan. Prostor oko štanda podnositelj zahtjeva je dužan držati urednim i čistim te se mora osigurati posuda za zbrinjavanje otpada.

III.

Prodaja iz točke I. ovog Rješenja može se sukladno zahtjevu i ugovoru o najmu prostora obavljati od 22.9.2022. do 7.1.2023. godine.

IV.

Protiv ovog Rješenja ne može se izjaviti žalba, već se može pokrenuti upravni spor.

V.

Ovo Rješenje objaviti će se u „Glasniku Grada Karlovca“.

**TOČKA 20**

**RJEŠENJE ZA ODOBRENJE POSTAVLJANJA ŠTANDA/KLUPE ZA PRODAJU VOĆA U SENJSKOJ ULICI KOD KUĆNOG BROJA 98 U KARLOVCU**

Uvodno obrazloženje dala je gospođa Daniela Peris, struč.spec.oec., pročelnica Upravnog odjela za gospodarstvo, poljoprivredu i turizam.

Predsjednik Gradskog vijeća izvijestio je vijećnike da je Odbor za gospodarstvo i poduzetništvo razmatrao navedenu točku, te predlaže da se donese Rješenje za odobrenje postavljanja štanda/klupe za prodaju voća u Senjskoj ulici kod kućnog broja 98 u Karlovcu.

Budući da nije bilo rasprave, od nazočnih 19 vijećnika u vijećnici, vijeće je sa 19 glasova ZA donijelo:

**RJEŠENJE**

**za odobrenje postavljanja štanda/klupe za prodaju voća u Senjskoj ulici kod kućnog broja 98 u Karlovcu**

I.

Odobrava se podnositelju zahtjeva, Jurju Primorcu Kordi, Ulica sv. Ćirila i Metodija 14, Metković, OIB:44907294449, članu obiteljskog poljoprivrednog gospodarstva VANA RAC, nositeljica Silvana Primorac, Metković, Ulica sv.Ćirila i Metodija 14/5 (u daljnjem tekstu: OPG VANA RAC) postavljanje štanda/klupe za prodaju voća iz proizvodnje OPG-a VANA RAC na privatnom zemljištu ispred stambene zgrade u vlasništvu Stjepana Budinskog na adresi Senjska ulica broj 98 u Karlovcu.

Štand mora biti postavljen na način da bude odmaknut od nogostupa najmanje 1,6 m.

Zaustavljanje i parkiranje vozila uz štand mora omogućiti nesmetan i siguran prolaz pješaka i biciklista nogostupom na predmetnoj lokaciji.

II.

Ne propisuje se poseban vanjski izgled štanda/klupe. Štand/klupa mora biti uredan, čist i tehnički ispravan. Prostor oko štanda podnositelj zahtjeva je dužan držati urednim i čistim te se mora osigurati posuda za zbrinjavanje otpada.

III.

Prodaja iz točke I. ovog Rješenja može se, sukladno zahtjevu i ugovoru o najmu prostora obavljati od 22.9.2022. do 7.1.2023. godine.

IV.

Protiv ovog Rješenja ne može se izjaviti žalba, već se može pokrenuti upravni spor.

V.

Ovo Rješenje objaviti će se u „Glasniku Grada Karlovca.

**TOČKA 21**

**RJEŠENJE ZA ODOBRENJE PREKORAČENJA NAJVIŠE DOPUŠTENE RAZINE BUKE NA MANIFESTACIJI „STARS OPEN TOUR“ – TENISKI TURNIR UDRUZI TENISKI KLUB KARLOVAC**

Uvodno obrazloženje dala je gospođa Daniela Peris, struč.spec.oec., pročelnica Upravnog odjela za gospodarstvo, poljoprivredu i turizam.

Predsjednik Gradskog vijeća izvijestio je vijećnike da je Odbor za gospodarstvo i poduzetništvo razmatrao navedenu točku, te predlaže da se donese Rješenje za odobrenje prekoračenja najviše dopuštene razine buke na manifestaciji „Stars open tour – teniski turnir udruzi Teniski klub Karlovac.

Budući da nije bilo rasprave, od nazočnih 19 vijećnika u vijećnici, vijeće je sa 19 glasova ZA donijelo:

**RJEŠENJE**

**za odobrenje prekoračenja najviše dopuštene razine buke na manifestaciji „Stars open tour – teniski turnir udruzi Teniski klub Karlovac**

I.

Podnositelju zahtjeva, Udruzi Teniski klub Karlovac, Karlovac, Perivoj Josipa Vrbanića 7, OIB:66698112620, se za vrijeme održavanja sportsko-rekreacijske i zabavne manifestacije teniski turnir „Stars open tour“ (u daljnjem tekstu: Manifestacija), a prema sljedećim aktivnostima:

1. Odobrava se do 80 dB(A) prekoračenje najviše dopuštene razine buke mjereno na izvoru buke, za vrijeme provedbe aktivnosti „Teniski turnir“, koja će se održavati na lokacijama teniskih terena u Vrbanićevom perivoju, u periodu od 2. do 5. lipnja 2022. godine (ili u slučaju lošeg vremena, u periodu od 9. do 12. lipnja 2022. godine), svakodnevno od 09:00 do 20:00 sati.
2. Odobrava se do 88 dB(A) prekoračenje najviše dopuštene razine buke mjereno na izvoru buke, za vrijeme provedbe aktivnosti „Koncert“, koja će se održati u Perivoju Josipa Vrbanića, na javnoj površini u vlasništvu Grada Karlovca, k.č. br. 964/5 k.o. Karlovac II, na dan 4. lipnja 2022. godine (ili u slučaju lošeg vremena, na dan 11.6.2022. godine) od 19:00 sati do 23:59 sati.

Za potrebe „Koncerta“ postaviti će se pozornica za izvođača (DJ) veličine 7 m2 na središnjem dijelu k.č. br. 964/5 sukladno Rješenju UO za komunalno gospodarstvo Grada Karlovca KLASA: UP/I-944-08/22-01/103, URBROJ: 2133/01-07-03/07-22-2 od 20.04.2022.godine.

II.

Podnositelj zahtjeva obvezan je postupiti sukladno točci I. ove Odluke te člancima 7., 8., 9. i 10. Odluke o dozvoljenom prekoračenju najviše dopuštene razine buke na području Grada Karlovca („Glasnik Grada Karlovca“ broj 6/22).

III.

Protiv ovog Rješenja ne može se izjaviti žalba, već se može pokrenuti upravni spor.

IV.

Ovo Rješenje objaviti će se u „Glasniku Grada Karlovca“.

**TOČKA 22**

**RJEŠENJE ZA ODOBRENJE PREKORAČENJA NAJVIŠE DOPUŠTENE RAZINE BUKE NA MANIFESTACIJI „BEER GARDEN NA MARSU“ TVRTCI FOR MARS J.D.O.O. KARLOVAC**

Uvodno obrazloženje dala je gospođa Daniela Peris, struč.spec.oec., pročelnica Upravnog odjela za gospodarstvo, poljoprivredu i turizam.

Predsjednik Gradskog vijeća izvijestio je vijećnike da je Odbor za gospodarstvo i poduzetništvo razmatrao navedenu točku, te predlaže da se donese Rješenje za odobrenje najviše dopuštene razine buke na manifestaciji „Beer garden na Marsu“ tvrtci for Mars j.d.o.o. Karlovac.

Budući da nije bilo rasprave, od nazočnih 19 vijećnika u vijećnici, vijeće je sa 13 glasova ZA i 6 glasova SUZDRŽANIH donijelo:

**RJEŠENJE**

**za odobrenje najviše dopuštene razine buke na manifestaciji „Beer garden na Marsu“ tvrtci for Mars j.d.o.o. Karlovac**

I.

Podnositelju zahtjeva, tvrtci For Mars j.d.o.o. Karlovac, Ljubljanska 35A, OIB:24113903610, se odobrava prekoračenje najviše dopuštene razine buke do 88 dB(A) mjereno na izvoru buke, za vrijeme održavanja zabavne manifestacije „Beer garden na Marsu“ (u daljnjem tekstu: Manifestacija) koja će se održati na zelenoj površini u privatnom vlasništvu uz poslovni objekt na adresi Borlin gaj 1 u Karlovcu, k.č.br. 227/5 k.o. Karlovac II, u periodu od 25. svibnja do 1. listopada 2022. godine.

Odobrenje za prekoračenje najviše dopuštene razine buke dozvoljava se za aktivnost glazbenih nastupa uživo u periodu trajanja Manifestacije, u dnevnom vremenu od 20:00 do 00:00 sati, sljedećim danima u tjednu: srijeda, četvrtak, petak, subota i nedjelja.

II.

Podnositelj zahtjeva obvezan je postupiti sukladno točci I. ove Odluke te člancima 7., 8., 9. i 10. Odluke o dozvoljenom prekoračenju najviše dopuštene razine buke na području Grada Karlovca („Glasnik Grada Karlovca“ broj 6/22).

III.

Protiv ovog Rješenja ne može se izjaviti žalba, već se može pokrenuti upravni spor.

IV.

Ovo Rješenje objaviti će se u „Glasniku Grada Karlovca“.

**TOČKA 23**

**PRIJEDLOG KLUBA VIJEĆNIKA SDP-A, KLUBA VIJEĆNIKA MOŽEMO I NOVA LJEVICA ZA IZMJENU I DOPUNU POSLOVNIKA GRADSKOG VIJEĆA GRADA KARLOVCA.**

Uvodno obrazloženje dala je gospođa Dragica Malović, gradska vijećnica ispred Kluba vijećnika SDP-a i gospođa Dragica Polović, gradska vijećnica ispred Kluba vijećnika Možemo i Nova ljevica.

Predsjednik Gradskog vijeća izvijestio je vijećnike da je Odbor za statut i poslovnik razmatrao navedenu točku, te ista nije podržana od strane svih članova Odbora.

U raspravi su sudjelovali: gospodin Tihomir Mamić, gospođa Dragica Malović, gospođa Marina Jarnjević, gospođa Draženka Polović, gospodin Damir Mandić, gospođa Ehlimana Planinac i gospodin Marin Svetić.

Gospodin Tihomir Mamić ispred Kluba vijećnika HDZ-a navodi da se ne slaže sa prijedlogom Kluba vijećnika SDP-a i Kluba vijećnika Možemo i Nova ljevica, te podnosi amandman u kojemu se predlaže izmjena članka 80 Poslovnika, stavak 4.

Predsjednik Gradskog vijeća poziva se na članak 61. aktualnog Poslovnika, te poziva predlagatelje da objedine prijedloge odluka u jedan prijedlog, ako se ne postigne dogovor, predsjednik Gradskog vijeća će unijeti prijedloge odluka u prijedlog dnevnog reda sjednice Gradskog vijeća redoslijedom kojim su dostavljeni.

Poziva predstavnike predlagatelja gospođu Dragicu Malović, gospođu Draženku Polović, gospodina Tihomira Mamića i tajnika Gradskog vijeća, gospodina Vlatka Kovačića u ured predsjednika Gradskog vijeća na dogovor.

Obzirom da predstavnici nisu došli do zajedničkog prijedloga, predsjednik Gradskog vijeća još jednom pita predlagatelje gospođu Dragicu Malović i gospođu Draženku Polović da li ostaju kod svog prijedloga i gospodina Tihomira Mamića da li ostaje kod svog prijedloga. Svi predlagatelji ostaju kod svojih prijedloga.

Predsjednik Gradskog vijeća daje Prijedlog Kluba vijećnika SDP-a, Kluba vijećnika Možemo i Nova ljevica za izmjenu i dopunu Poslovnika Gradskog vijeća Grada Karlovca na glasovanje.

Vijeće je glasalo sa 7 glasova ZA, 11 glasova PROTIV i 1 glas SUZDRŽAN za navedeni prijedlog.

Predsjednik Gradskog vijeća utvrđuje da Prijedlog Kluba vijećnika SDP-a, Kluba vijećnika Možemo i Nova ljevica za izmjenu i dopunu Poslovnika Gradskog vijeća Grada Karlovca nije usvojen, te daje na glasovanje prijedlog Kluba vijećnika HDZ-a.

Vijeće je sa 11 glasova ZA, 1 glas PROTIV i 4 glasa SUDZRŽANA donijelo:

**POSLOVNIČKU ODLUKU**

**o izmjenama Poslovnika Gradskog vijeća Grada Karlovca**

**Članak 1.**

U Poslovniku Gradskog vijeća grada Karlovca („Glasnik Grada Karlovca“ br. 9/2021 – potpuni tekst) u članku 80. stavak 4. riječi „tri vijećnička pitanja“ mijenja se u „dva vijećnička pitanja“.

**Članak 2.**

Ostale odredbe Poslovnika Gradskog vijeća grada Karlovca („Glasnik Grada Karlovca“ br. 9/2021 – potpuni tekst) se ne mijenjaju i ostaju na snazi.

**Članak 3.**

Ovlašćuje se Odbor za Statut i poslovnik za utvrđivanje i objavu pročišćenog teksta Poslovnika Gradskog vijeća grada Karlovca.

**Članak 4.**

Ova Poslovnička odluka o izmjenama Poslovnika Gradskog vijeća grada Karlovca stupa na snagu osam dana od dana objave u „Glasniku Grada Karlovca“.

Dovršeno u 01:34

ZAPISNIČAR PREDSJEDNIK

Mirna Mileusnić GRADSKOG VIJEĆA GRADA KARLOVCA

Marin Svetić, dipl.ing. šumarstva, v.r.